text:
Lîber Libri
I lîber eletrònic in bulgnaiṡ - Gli e-book bolognesi
Tótt i ân ai vén fòra un zêrt nómmer ed lîber såura
Bulåggna e al bulgnaiṡ, e nó
a in dscurän in sta pâgina. S’a sî autûr d un lîbr ed sta
fâta, mandèsel, e nó a in farän na recensiån!
scrivîs - scriveteci!
Ogni anno si pubblica un certo numero di libri su Bologna e il bolognese, di cui parliamo in questa pagina. Se siete autori di un libro del genere, mandatecelo, e noi lo recensiremo! scrivîs - scriveteci!
A vlän anc
dscårrer ed chi lîber vîc’ ch’i pôlen interesèr al nòster
póbblic. Pian pian, sta pâgina l’arêv da dvintèr una
bibliografî virtuèl bän studiè. Turnè ògni tant a dèr n’ucè!
Vogliamo anche trattare dei libri usciti da un po’ di tempo che possono interessare il nostro pubblico. Questa pagina dovrebbe gradualmente diventare un’accurata bibliografia virtuale. Tornate a trovarci ogni tanto!
Nuvitè - Novità
Floriano Govoni, Da una a 60 candele, San Matteo della Decima : Marefosca 2017, 15 €, ISBN 978-88-9421-261-7
Floriano Govoni l é al diretåur responsâbil dla rivéssta “Marefosca” publichè ala Ciṡanôva, che ló al la pôrta avanti da una móccia d ân sänza mâi stufères, e pò l é autåur ed socuànt lîber ed stòria lochèl e al fà anc al fotògrof. Adès l à méss fòra al sô prémm rumànż, in duv al cånta, con realîṡum e senplizitè, la vétta d una famajja cuntadéṅna dla Bâsa bulgnaiṡa int al perîod a scavalózz dla Secånnda guèra mundièl, e l arîva d åura ed fèr turnèr a vîver l'âria ed chi ténp: cum as canpèva, cum as gêva äli uraziån e cum as fèva l amåur int äl famai d una vôlta duv ai êra un chèp, un'arżdåura e una móccia ed cínno, e int al sfånnd ai é chi gran canbiamént dla stòria ch'i l'an fâta canbièr anca lî. Insåmma, l é un ritrât dla vétta dla Ciṡanôva ch'al prêv andèr bän anc par tótt chi èter sît dla nòstra canpâgna, però ai żónta däl spenlè d un dialàtt dai culûr luṡént int i diâlog stra i sû parsunâg', ch'i dscårren tótt int al dialàtt ed cal sît, un dialàtt ch'al fà pèrt dal bulgnaiṡ dla canpâgna ed såtta e ch'al dà ala vétta d indé dla famajja di Cavécc' un gósst ch'al pèr straurdinèri ai letûr d incû. Ala fén d ògni pâgina ai é la traduziån in itagliàn ed stäl frèṡ in dialàtt, acsé tótt i pôlen capîr ste bèl lîber.
Floriano Govoni è l’anima instancabile della rivista “Marefosca” di San Matteo della Decima, di cui è direttore responsabile, come autore di libri di tema storico locale e anche come fotografo. Questo suo primo romanzo racconta, con realismo e semplicità, la vita di una famiglia contadina della Bassa bolognese nel periodo intorno alla Seconda guerra mondiale, riuscendo a ricreare l’atmosfera di quei tempi: come si viveva, come si pregava, come si faceva l’amore nelle famiglie patriarcali di allora, sullo sfondo dei grandi avvenimenti storici che ne hanno provocato la mutazione. È insomma un affresco di vita di Decima, ma potrebbe valere per qualunque altra località della nostra campagna, con belle pennellate dei colori brillanti del dialetto rappresentate dai dialoghi fra i vari personaggi che sono in schietto decimino, un bolognese rustico settentrionale che contribuisce a far apparire la quotidianità della famiglia Cavicchi un qualcosa di straordinario per il lettore di oggi. La traduzione in italiano a piè di pagina agevola la lettura di questo bel libro a coloro che hanno dubbi sul significato delle frasi dialettali.
Associazione "Il Campanile dei Ragazzi" (a cura di), "Ai êra una vōlta. Favole nel dialetto di Vergato e dintorni, illustrate, tradotte e animate", Bologna : Pendragon 2017, con DVD e illustrazioni, 16 €, ISBN 978-88-6598-844-2
Quasst l é al prémm lîber vgnó fòra int la pruvénzia d Bulåggna ch'al séppa stè cofinanziè dala Regiån Emégglia-Rumâgna secånnd la lażż regionèl såura la difaiṡa di dialétt. Là só a Varghè, a Frêdo Marchi ai agrivèva dimónndi che, par cåulpa dla scôla d una vôlta in dóvv che a dîr una quèlc parôla brîṡa in itagliàn as ciapèva däl gran nûṡ int al zócc, ala fén dla fîra ormâi al dialàtt dla muntâgna al fóss drî a andèr żå pr äl schèl d cantéṅna sänza gnanc lasèr un quèlc lasèt scrétt. Siché dånca l à pinsè ed fèr däl lâpid come qualli ch'ai é in latén, es l à tachè a spargujèr par tótt al pajaiṡ di stémma sculpé da ló con däl scrétti in dialàtt, che pò al murèva int äl fazè däl cà. A un zêrt mumänt l à dscuêrt in mèż al såu vèci chèrt di fói ciclostilè con la rizairca såura äl fôl d una vôlta fâti dala masstra ed Cereglio insàmm ai sû cínno, es l à dezîṡ ed fèr una rizairca anca ló par conpletèr cäl fôl. Détt e fât, a cal pónt l é andè a scusèr al canpanén da socuànt paiṡàn ch'i én stè d acôrd ed lèżer äl fôl con al sô dialàtt ed Varghè o di dintûren. Cäl våuṡ äli én pò andè a finîr int un DVD, insàmm a una móccia ed bî dséggn fât da un bèl ròz d ilustradûr. Pò ai é arivè l editåur Pendragon, ch'l à ciamè Federico Galloni e stû, dåpp che in sti ân al s é fât lûṡer al pail trascrivànd e traduṡànd un stracantån ed tèst int al dialàtt ed Bulåggna, al s é méss a lavurèr par scrîver anc i dialétt muntanèr adruvànd l'Urtugrafî Lesicogrâfica Mudêrna (OLM), naturalmänt col canbiaziån pr andèr drî ala sô fonêtica, secånnd i prinzéppi ch'i êren stè prupòst int un artéccol ed Dagnêl Vitèli e Franco Piacentini dal 2005. Pò ai é stè Angil Marian Fernandez ch'l à fât al prugèt grâfic e... bôna lé! al lîber l é vgnó fòra e adès a l psî catèr in librarî o sinchenå dal sô editåur.
Si tratta del primo libro uscito in provincia di Bologna che sia stato cofinanziato dalla Regione Emilia-Romagna in base alla legge regionale per la tutela dei dialetti. A Vergato, Alfredo Marchi si dispiaceva per la scomparsa del dialetto dovuta alla vecchia scuola autoritaria che puniva anche corporalmente gli allievi che non usavano esclusivamente l'italiano, una scomparsa che rischiava di non lasciare traccia scritta. Così, ha pensato di murare nelle facciate del suo paese lapidi come quelle che tengono in vita il latino, con degli stemmi da lui scolpiti e delle iscrizioni in dialetto. Successivamente ha ritrovato fra le sue carte dei fogli ciclostilati con la ricerca sulle vecchie favole fatta anni prima dalla maestra di Cereglio insieme ai suoi scolari, e ha avviato una ricerca per completare la rassegna, dopodiché è andato a bussare alla porta di vari vergatesi, che hanno accettato di leggere le favole nel dialetto del paese o dintorni. Le loro voci sono state poi incise in un DVD, dove si trova anche un gran numero di belle illustrazioni ad opera di un nutrito gruppo d'illustratori. È poi toccato all'editore Pendragon, che ha dato il compito a Federico Galloni, già noto per aver trascritto e tradotto tanti testi in dialetto cittadino, di scrivere anche i dialetti della montagna utilizzando l'Ortografia Lessicografica Moderna (OLM), naturalmente con le modifiche necessarie per rendere la fonetica locale secondo i principi proposti in un articolo di Daniele Vitali e Franco Piacentini uscito nel 2005. Infine, Angil Marian Fernandez ha curato il progetto grafico. Ora il lavoro fa bella mostra di sé in libreria, ma si può anche ordinare all'editore.
Luigi Lepri (Gigén Lîvra), Scherzi alla bolognese. Come ci divertivamo senza televisione, Bologna : Pendragon 2017, 15 €, ISBN 978-88-6598-864-0
Quand a se dscårr dal dialàtt, Gigén Lîvra l in sà un pónt pió dal dièvel, siché dånca tótt i l acgnóssen cme autåur dialetèl. Però ste lîber l é un'eceziån: defâti, l é scrétt in itagliàn, anc s'ai é socuanti pèrt in bulgnaiṡ parché al cånta di schêrz ch'i s fèven sóbbit dåpp ala guèra, un perîod che al dialàtt l êra anc dscåurs da tótt. I êren di ténp ch'an i êra brîṡa la televiṡiån, siché dånca ala sîra as andèva fòra de pió, e tótt i avêven la sô bâla d amîg, anc i pió antepâtic... ch'i êren pò quî ch'i s ciapèven tótti äl quajunè da chi èter. Gigén al scrîv di schêrz ch'l à vésst a fèr anca ló (chisà che socuànt al n i èva strulghè pròpi ló: nó a l avän arcgnusó int al lîber, grâzie al såuranómm d ón di sû parsunâg'), e pò ala fén dal vulómm ai n é anc magaréṅna ch'i i én stè cuntè da Âldo Jèni, un èter cunpunänt dla Bâla dal Bulgnaiṡ che int la só vétta l in à cunbinè ed tótti äl fâta. L é un lîber spiritåuṡ, e int al lèżrel as capéss che l autåur al s é divarté a scrîvrel, un fât quasst ch'l é sänper na garanzî. Bån divartimänt, però prémma ed cupièr i schêrz cuntè in ste lîber arcurdèv che adès la żänt i én tótt sêri: ai é di quî che una vôlta i fèven rédder tótt, anc quî ch'i êren tôlt in ṡdånndla, mo che incû i srénn al mutîv par fèr däl gran dnónzi!
Quando si tratta di dialetto, Luigi Lepri ne sa una più del diavolo, ed è infatti il più noto autore dialettale di Bologna. Questo libro fa eccezione essendo stato scritto in italiano, ma ci sono varie parti in bolognese: infatti, il tema della narrazione sono gli scherzi dell'immediato dopoguerra, quando il dialetto era parlato da tutti. Erano tempi senza televisione, per cui le persone uscivano di più la sera e tutti avevano un gruppo di amici, anche i più antipatici... ossia le vittime designate delle burle. Gigén racconta scherzi cui ha assistito di persona (e chissà che alcuni non siano stati concepiti proprio da lui: in ogni caso, noi l'abbiamo riconosciuto dietro al soprannome di uno dei suoi personaggi), ma alla fine del volume ce n'è un certo numero che gli sono stati raccontati da Aldo Jani, membro come lui della Compagnia del Bolognese, uno che nella vita ne ha fatte di tutti i colori. È un libro spiritoso, e ci si può render conto che l'autore si è divertito a scriverlo, il che costituisce una garanzia. Buon divertimento ma, prima di riprodurre gli scherzi raccontati in questo libro, ricordatevi che adesso siamo più tutti molto seriosi e che certe cose che una volta avrebbero fatto ridere tutti, anche i diretti interessati, oggi sarebbero motivo per una bella denuncia!
Giovannino Guareschi, Al cunpâgn Dån Caméll, tradótt in bulgnaiṡ da Mârio Pedrén, Bologna : Pendragon 2017, 14 €, ISBN 978-88-6598-714-8
Tótt a cgnusän Dån Caméll e al sénndic comunéssta Pepån, brîṡa såul pr avair lèt i lîber d Guareschi, mo anc pr avair vésst äl peléccol con Fernandel e Gino Cervi. I parsunâg' ed Guareschi i an fât al gîro dal månnd e, anc se ormâi con tótt quall ch'ai é suzès in puléttica la versiån itaglièna la pôl parair un pô pasè d cutûra, l editåur Pendragon, ch'l in à una chèrta ed tótt i żûg, l'à catè la manîra ed turnèr a dèri un pô d frescazza: tradûṡer incôsa in bulgnaiṡ! L'idéa l'é bôna pr una sfîlza ed mutîv: prémma d ónna, al bulgnaiṡ l é dimónndi bèl, e par quasst al vèl sänper la panna ed lèżer i quî int la nòstra längua; secånnd, con stäl stòri ch'äl dscårren ed canpâgna emiglièna, piantè d fiòpi, fûs, bîsti buvéṅni etz., una traduziån in dialàtt la cunbéṅna col paeṡâg'; têrz, ste lîber l é anc bän riusé parché Pedrén, al tradutåur, l à lavurè pulidén, adruvànd un bulgnaiṡ abastanza bèl e riguråuṡ (anc grâzie al coretåur urtugrâfic, che in ste chèṡ che qué al n é brîṡa un prugrâm da conpiûter, mo un aderänt ala Bâla dal Bulgnaiṡ, Fedrîg Galån, ch'l à dè una bèla man a rànnder pió ladéṅna la letûra). L é vaira ch'ai é socuanti costruziån ch'äl san un pô ed traduziån, però in generèl l é un gran ṡguazén turnèr a lèżer ste "Al cunpâgn Dån Caméll" scrétt in bulgnaiṡ. Sicómm ch'a savän che Pedrén l in à di èter bèle prónti, tótt a cunprèr ste prémm lîber dla sêrie, acsé al srà pió fâzil ch'ai véggna fòra anc chi èter! E grâzie ai erêd dl autåur, ch'i an dè al parmàss ed stanpèr.
Tutti conosciamo Don Camillo e il sindaco comunista Peppone, non soltanto per aver letto i libri di Guareschi, ma anche per aver visto i film con Fernandel e Gino Cervi. I personaggi guareschiani hanno fatto il giro del mondo e, anche se gli avvenimenti politici degli ultimi anni hanno un po' ingiallito gli originali italiani, l'attivissimo editore Pendragon ha trovato la maniera di rendere loro la freschezza originale: tradurli in bolognese! L'idea è buona per diversi motivi: anzitutto, il bolognese è molto bello, e quindi vale sempre la pena leggere nella nostra lingua; secondo, con queste storie che parlano di campagna emiliana, filari di pioppi, fossi, animali della stalla ecc., una traduzione in dialetto è ben intonata col paesaggio; terzo, il libro è anche ben riuscito perché il traduttore Pedrini ha lavorato per benino, utilizzando un bolognese abbastanza bello e rigoroso (anche grazie al correttore ortografico, che in questo caso non è un programma informatico ma un aderente alla Compagnia del Bolognese, ossia Federico Galloni, che ha dato un notevole contributo a render scorrevole la lettura). È vero che alcune costruzioni ricordano che si tratta di una traduzione, però in genere è molto piacevole leggere questo "Al cunpâgn Dån Caméll" scritto in bolognese. Siccome sappiamo che Pedrini ha degli altri libri pronti, tutti ad acquistare il primo della serie, affinché gli altri escano prima! Un ringraziamento agli eredi dell'autore, che hanno dato il consenso alla stampa del volume.
Luigi Lepri (Gigén Lîvra), Rusticàn. Poesie in dialetto bolognese, con traduzione in italiano, Bologna : Pendragon 2016, 14 euro, ISBN 978-88-6598-755-1
Claudio Tugnoli, Le mani dell'anima. Variazioni in dialetto budriese, Trento : Edizioni del Faro 2016, 14 euro, ISBN 978-88-6537-446-7
Claudio Tugnoli l é un autåur ch'al scrîv dla ròba bôna sía in dialàtt che in itagliàn. Int al sô dialàtt, ch'al srêv pò quall dla canpâgna ed Bûdri, l à tachè a publichèr dal 2012, quand l à méss fòra "Gli anni riapparsi in umiltà di gloria", pò l é andè d lóng dal 2014 con "Terra terra inesausta matrice. Poesie dell’infanzia budriese", che ed tótt dû ai é la sô recensiån int al nòster Sît. Quall di trî lîber, ch'l é bèl anc par cómm l é stè fât dal editåur, al tåurna a andèr däntr int al dscåurs dla memòria, ch'l é pò al mutîv ch'al pôrta Tugnôl a scrîver in dialàtt, anc se bän e spass al i insfîlza dänter l itagliàn, mo con un spîrit dimónndi difaränt (stra l èter, i pîz in budriaiṡ i én quî pió poêtic, cum l avêva détt Dagnêl Vitèli int la sô prefaziån a quall di dû lîber). Anc stavôlta, int la prémma poeṡî as i acâta al fîl ed tótt al vulómm: una vôlta l'êra la tèra, adès i én äl man, con na sfîlza ed môd ed dîr e d espresiån, pr eṡänpi dèr la bôna man (incû as sént a dîr dèr la manza, mo al srêv quall lé). Al stîl adruvè l é quall d ón ch'al cånta däl partîd in poeṡî, tacànd con la vétta cuntadéṅna dla famajja d una vôlta pr arivèr a däl concluṡiån péṅni ed filoṡofî bôna anc pr al dé d incû, pr eṡänpi pinsànd ai amazamént ch'i an fât int i paîṡ dl Uriänt qué avṡén. Anc ste lîber, cunpâgna chi dû ch'i én vgnó fòra prémma, i én scrétt int l'Urtugrafî Lesicogrâfica Mudêrna (OLM) adatè al bulgnaiṡ da Tiziàn Caṡèla, e al vôl żuntèr una prêda al fabrichèt dla memòria e dla conservaziån dal dialàtt.
Claudio Tugnoli è un autore di livello elevato, in dialetto e in italiano. Nel suo dialetto budriese rustico ha debuttato nel 2012 con "Gli anni riapparsi in umiltà di gloria", seguito nel 2014 da "Terra terra inesausta matrice. Poesie dell’infanzia budriese", entrambi recensiti dal nostro Sito. Questo terzo nato, in un'edizione anche graficamente molto bella, riprende il tema della memoria che porta Tugnoli a scrivere in dialetto, anche se spesso inframmezzato dall'italiano, con un registro molto diverso (fra l'altro, "più poetico" in budriese, com'è stato notato da Daniele Vitali nella prefazione alla seconda raccolta). Anche stavolta la prima poesia riprende il Leitmotiv del volume: a suo tempo la terra, ora le mani, con una serie di modi di dire ed espressioni come bôna man, la mancia. Lo stile poetico è quello di un racconto in versi, che prende le mosse dalla vita contadina della famiglia di un tempo e arriva a delle conclusioni filosofiche generali, toccando anche temi di attualità come i massacri in Medio Oriente. Anche questo libro, come i due precedenti, è nell'Ortografia Lessicografica Moderna (OLM) adattata al budriese da Tiziano Casella, e rappresenta una pietra in più nell'edificio della memoria e della conservazione del dialetto.
Arrigo
Lucchini, Innamorato di Bologna. Racconti e poesie, a curra di Davide Amadei e
Annamaria Lucchini, Bologna : Pendragon 2016, 15 euro, ISBN 978-886598-715-5
Arrigo Lucchini (1916-1984) l é stè un parsunâg' inpurtànt dal nòster dialàtt, e anc un prutagunéssta dal teâter dialetèl bulgnaiṡ: ai é una cunpagnî col sô nómm ch'la và d lóng a rezitèr fén al dé d incû. Davide Amadei, che da una móccia d ân l é dvintè al stòric e studiåuṡ ufizièl dal teâter bulgnaiṡ (l à bèle scrétt i lîber Cronache del teatro dialettale bolognese dalle origini ai nostri giorni e E té prélla! Bruno Lanzarini, un bolognese in palcoscenico), l à tgnó drî anc a ste vulómm ch'al dscårr ed Luchén insàmm ala fiôla ed ló: i an stanpè socuànt tèst, un pô in dialàtt e dimónndi in itagliàn, ch'i êren stè scrétt pròpi da Luchén. Int al cminzéppi dal vulómm ai é la stòria dla sô vétta con äl dèt pió inpurtanti, e pò spargujè in zà e in là ai é däl fotografî in bianc e naigher e pr infén un sparté muṡichèl, sänza dscurdèr al nómmer tótt da rédder ciamè "Äl quâter vèci", che la sô cunpagnî al le pôrta anc in gîr es al l à méss int un déssc ciamè Bän mo da bån? che ste Sît ai à fât la recensiån socuànt ân indrî. In copertéṅna ai é un dsaggn famåuṡ ch'al fà da vàdder Luchén insàmm al Dåu Tårr e al sô détt preferé: inamurè d Bulåggna.
Arrigo Lucchini (1916-1984) è stato un personaggio importante della cultura dialettale bolognese, e un protagonista del nostro teatro dialettale: a tutt'oggi funziona una compagnia che porta il suo nome. Davide Amadei, diventato da anni lo storico e studioso ufficiale del teatro bolognese (suoi i libri Cronache del teatro dialettale bolognese dalle origini ai nostri giorni e E té prélla! Bruno Lanzarini, un bolognese in palcoscenico), ha curato questo volume insieme alla figlia di Lucchini, per dare alle stampe vari testi, un po' in dialetto e molti in italiano, scritti dall'autore. All'inizio c'è una nota biografica con le date più importanti della vita di Lucchini, qua e là ci sono foto in bianco e nero e anche uno spartito musicale, senza dimenticare la scenetta "Le quattro vecchie" portata ancora in scena dalla compagnia e persino incisa nel disco Bän mo da bån? di cui abbiamo pubblicato la recensione qualche anno fa. In copertina un famoso bozzetto che ritrae l'autore con le Due Torri insieme al suo motto: inamurè d Bulåggna, ossia Innamorato di Bologna.
Al
Parnaso bulgnaiṡ, a cûra ed Francesco Pieri insàmm a Federico Cinti e Federico
Galloni, Bologna : Pendragon 2015
Ste lîber che qué l é un'antologî con un zêrt nómmr ed poeṡî dla literatûra itaglièna pió granda tradótti in bulgnaiṡ da socuànt autûr. In pió di trî ch'i l an méss insàmm, ch'i srénn pò i trî F, ciovè F. Pieri, F. Cinti e cal cunpunänt dla Bâla dal Bulgnaiṡ ch'al s ciâma F. Galloni, ai é anc divêrs autûr cgnusó come Gigén Lîvra e Stefano Rovinetti Brazzi, che anca låur i fan pèrt dal Bâla, e pò ai é Gastone Vandelli, Arrigo Lucchini e Anna Bastelli, e par finîr dû bî sugèt dscuêrt dal Sît Bulgnaiṡ, ch'i én l architàtt Franco Bergonzoni, ch'l à scrétt un lîber dimónndi interesànt ch'as ciâma "Venti secoli di città" es l à détt la sô int un stracantån ed pâgin dal nòster Sît, e pò Gianandrea Lanzara, un fiurintén żåuven ch'l é stè un studänt dal Cåurs ed Bulgnaiṡ es l à tradótt "S'i fosse foco" diretamänt dala sô längua ala nòstra! Defâti, in ste Parnaso bulgnaiṡ ai é una bèla móccia ed pzulén tôlt dala nòstra pâgina dal bulgnaiṡ come längua ed traduziån, in st mänter che chi èter i én stè tradótt dai trî F parché i vlêven rànnder pió conplêt al panorâma dla leteratûra itaglièna par däl zintunèra d ân dla sô stòria, sänza dscurdères ed socuànt autûr clâsic e d ètri cultûr, cunpâgna Bertold Brecht e Pablo Neruda, o anc quî ch'i an scrétt in dialàtt mo ch'i n êren brîṡa di emigliàn, pr eṡänpi Trilussa e Ignazio Buttitta. Al lîber al vén con un DVD in duv ai é i sû pîz interpretè da Matteo Belli, ch'l é ón dl amstîr e al lèż pròpi Cecco Angiolieri/Gianandrea Lanzara, e pò èter pzulén i én lèt da di èter parsunâg'. Ai é anc däl figûr, i énndiz, i tèst uriginèl e una léssta ed quî ch'i én andè in bisâca par dèr una man a fèr vgnîr fòra ste vulómm che, cunpâgna a di èter fât da ón di trî F, an s câta brîṡa in librarî (mo a l psî pò cunprèr dal editåur Pendragon!).
Questo libro è un'antologia di poesie della grande letteratura italiana tradotte in bolognese da diversi autori. Oltre ai tre curatori, ossia F. Pieri, F. Cinti e il membro della Compagnia del Bolognese F. Galloni, ci sono pure autori diversi e conosciuti come Luigi Lepri e Stefano Rovinetti Brazzi, anch'essi membri della Compagnia, nonché Gastone Vandelli, Arrigo Lucchini e Anna Bastelli, e poi due scoperte di questo Sito, ossia l'architetto Franco Bergonzoni, autore dell'interessantissimo libro "Venti secoli di città" e contributore di diverse pagine del Sito Bolognese, e Gianandrea Lanzara, studente fiorentino del Corso di Bolognese che ha tradotto "S'i fosse foco" direttamente dalla sua madrelingua alla nostra! I lavori di vari traduttori ripresi dal libro vengono infatti dalla nostra pagina del bolognese come lingua di traduzione, altri sono stati tradotti dai curatori stessi per completare il panorama della letteratura italiana nei secoli, senza dimenticare vari autori classici e anche di altre tradizioni, come Bertold Brecht e Pablo Neruda, o ancora i dialettali, ma non emiliani, Trilussa e Ignazio Buttitta. Al libro è abbinato un DVD con diversi componimenti interpretati da vari personaggi, fra cui un professionista della voce, Matteo Belli, che legge appunto Cecco Angiolieri/Gianandrea Lanzara. Vi sono anche varie illustrazioni, indici, i testi originali e una tabula gratulatoria coi nomi delle persone che hanno contribuito all'uscita del volume che, come iniziative precedenti di uno dei curatori, non sarà distribuito in libreria (ma si trova presso l'editore Pendragon!).
Luigi Lepri, Daniele Vitali (a cura di), Poeti petroniani del Duemila. Poesie in dialetto bolognese con versione italiana, Bologna : Pendragon 2015, 14 euro, ISBN: 978-88-6598-650-9
Ste libartén l é qualla däl trai antologî dla poeṡî bulgnaiṡa ch'äli én vgnó fòra int la stòria dal nòster dialàtt: dal 1943, Luigi Longhi al publiché "Poeti petroniani del Novecento", con 15 autûr, e dal 1962 ai vgné la vôlta ed Fernando Panigoni, ch'al fé un èter lîber con 22 autûr. Adès, Gigén Lîvra e Dagnêl Vitèli i an méss fòra al sèguit, ste "Poeti petroniani del Duemila" ch'al preṡänta 25 autûr, una pèrt anc al månnd e drî a scrîver i sû cuvlén, una pèrt ch'i s an lasè da pôc mo ch'a s i arcurdän tótt pulidén, cunpâgna Sandrén Sarmäng, un gran amîg dal Sît Bulgnaiṡ. Dåpp a una prefaziån ed Gigén e ónna ed Dagnêl, al vulómm al tâca con i autûr in åurden alfabêtic: prémma una cûrta spiegaziån dla sô vétta, e pò socuànt pzulén dla sô produziån (da 3 a 6, mo al dipànnd da quant i én lóng). Stra i autûr, ch'ai é tótt i sû nómm in copertéṅna, ai n é anc dû dla canpâgna, par fèr un omâg' a tótt quî ch'i scrîven int i dialétt dla pruvénzia, es ai é anc dû autûr pió vîc' che però i n i êren brîṡa int äli antologî vgnó fòra prémma: l'é stè una manîra par ranndr omâg' anc a låur. Al lîber, che naturalmänt l é int l'Urtugrafî Lesicogrâfica Mudêrna cunpâgna tótt chi èter lîber publichè da Pendragon, l é stè preṡentè dåu vôlt in televiṡiån int utåbber dal 2015: da Gigén Lîvra e Dagnêl Vitèli int al salòt ed Giada Guida, par TRC, e pò da Gigén Lîvra e Aldo Jèni int al Nutizièri Bulgnaiṡ, in duv ai é anc socuànt pzulén dla preṡentaziån che Gigén e Dagnêl i an fât ala librarî dla Coop int i Urévvṡ. Par la leteratûra bulgnaiṡa l é pròpi un bèl mumänt!
Questo libretto è la terza antologia della poesia bolognese uscita nella storia del nostro dialetto: nel 1943, Luigi Longhi pubblicò "Poeti petroniani del Novecento", con 15 autori, e nel 1962 fu la volta di Fernando Panigoni, che produsse un'altra pubblicazione rappresentativa di 22 autori. Adesso il terzo nato, a cura di Luigi Lepri e Daniele Vitali: "Poeti petroniani del Duemila" presenta 25 autori, una parte ancora viventi e in attività, una parte scomparsa da poco ma ancora ben viva nella nostra memoria, come nel caso di Sandro Sermenghi, un grande amico del Sito Bolognese. Dopo una prefazione di Lepri e una di Vitali, il volumetto presenta gli autori in ordine alfabetico, cominciando con una breve nota bibliografica e continuando con alcuni brani della produzione di ciascuno (da 3 a 6, a seconda della lunghezza). Fra gli autori, tutti elencati in copertina, se ne trovano anche due di fuori città, in omaggio a tutti coloro che scrivono nei dialetti della provincia, nonché due bolognesi ma scomparsi prima del Duemila che mancavano dalle antologie precedenti: anche in questo caso, la loro presenza serve a omaggiare tutti coloro che hanno scritto fra la seconda e la terza antologia poetica bolognese. Il libro, che naturalmente è scritto nell'Ortografia Lessicografica Moderna in cui escono tutti i volumi bolognesi di Pendragon, è stato presentato due volte in televisione nell'ottobre del 2015: da Luigi Lepri e Daniele Vitali nel salotto televisivo di Giada Guida su TRC, e poi da Lepri e Aldo Jani per il Nutizièri Bulgnaiṡ, dove si possono vedere anche alcuni pezzetti della presentazione fatta dai due curatori alla libreria Ambasciatori di Via degli Orefici. Per la letteratura bolognese è un momento felice!
Luigi Lepri, Recipes from Bologna. The traditional food from the Capital of Italian cuisine. 70 classic and popular dishes With original Bolognese texts. Traduzione di Matthew De La Cruz, Bologna : Pendragon 2015, 15 euro, ISBN: 978-88-6598-638-7
Dal 2008 ai é vgnó fòra un lîber spetacolåuṡ ed Gigén Lîvra ciamè "Mica solo tortellini!", con däl gran rizèt dla cuṡéṅna bulgnaiṡa. Cal lîber, ch'a in catè la recensiån e socuànt eṡénpi int al nòster sît, l à avó un gran suzès, tant ch'i l an turnè a stanpèr int la sô ediziån uriginèl, col rizèt in bulgnaiṡ e in itagliàn, e pò, adès, anc in inglaiṡ. Mo quassta l'é un'ediziån nôva: defâti, l itagliàn l é sparé, e ai såul la versiån bulgnaiṡa e inglaiṡa, tradótta da un studänt americàn ch'al stà a Bulåggna e ch'l à nómm Matthew De La Cruz. Tradûṡer un lîbr ed cuṡéṅna al n é brîṡa un'inpraiṡa da pôc, siché dånca stavôlta al mêrit i l an in trî: l autåur ch'al fà sänper zänter con tótt i sû lîber, l editåur Pendragon ch'l é sänper dala pèrt dal dialàtt e ch'l à avó sta bèl'idéa uriginèl ed fèr un lîber in bulgnaiṡ e inglaiṡ sänza l itagliàn (anc se l itagliàn l é sarvé par la traduziån) e al tradutåur, apónt, ch'l à pròpi lavurè pulîd (l'ónnica créttica l'é che, int al tradûṡer l'introduziån dl autåur, l à un pô inpastizè i azént e chi èter séggn).
Nel 2008 è uscito uno splendido libro di Luigi Lepri intitolato "Mica solo tortellini!", con tante ricette della tradizione culinaria bolognese. Quel libro, di cui trovate la recensione e vari esempi in questo sito, ha avuto un gran successo, tanto da aver visto prima una ristampa dell'edizione originale, quella con le ricette in bolognese e in italiano, e adesso una nuova edizione in inglese: l'italiano è sparito, e resta la versione bolognese accanto a quella inglese, frutto della traduzione eseguita da uno studente americano residente a Bologna di nome Matthew De La Cruz. Tradurre un libro di cucina è un arduo cimento, per cui stavolta va reso merito a ben tre soggetti: l'autore, che indovina sempre tutti i suoi libri, l'editore Pendragon pilastro del dialetto e cui va riconosciuta l'idea originale di pubblicare un volume in bolognese e inglese ma senza l'italiano (che è servito però da lingua di base per la traduzione) e, appunto, il traduttore, che ha lavorato molto bene (l'unica osservazione riguarda il fatto che, traducendo l'introduzione dell'autore, ne ha confuso un po' i diacritici).
Cantico dei Cantici - Canta däl Canti, traduzione in dialetto bolognese di Stefano Rovinetti Brazzi, traduzione in italiano e commento di S.E. Card. Gianfranco Ravasi, a cura di Aldo Jani Noè ed Enrico Pagani, San Giovanni in Persiceto : Maglio 2015, prezzo 17 euro
La Canta däl Canti l'é un tèst såura al amåur ch'al vén dala Bébbia. L'à avó una gran inpurtanza int la stòria dla cultûra cristièna es l'é anc la raṡån par tótti cäl madòn naigri ch'ai é in gîr pr al månnd (bâsta pinsèr a qualla ed San Lócca): par savair al parché, a psî guardèr int al lîber a pâgina 66, int al cumänt fât dal cardinèl Ravasi, ch'l é anc l autåur dal tèst in itagliàn. La versiån itaglièna che in tant i cgnóssen adès l'é stè fâta dal grêc, mo sicómm che l uriginèl l é scrétt in żudî antîg, alåura qué ai é la sô versiån tradótta in dirèta. Invêzi, la versiån bulgnaiṡa l'é stè fâta da Stêven Ruvinàtt Brâz partànd dal grêc, siché dånca ste autåur int la sô introduziån al spiêga che par quasst ògni tant ai é däl difaränz stra al tèst in bulgnaiṡ e quall in itagliàn: dal rèst, la stòria dla traduziån di tèst cristiàn l'é dimónndi interesanta, bâsta pinsèr a quall ch'ai suzdé quand Erasmo da Rotterdam al canbié la traduziån ed San Giròlom (che, nonostànt i sû ṡbâli, l é stè tante Dío inpurtànt ch'l avanza sänper al sant di tradutûr). Ruvinàtt Brâz al spiêga anc al parché ed socuanti deziṡiån ch'ai é tuchè ed tôr par tradûṡer La Canta däl Canti in dialàtt, e acsé as inpèra che al sugèt fitézzi "ai", che socuànt parlànt catlàn i n adrôven quèṡi pió, l é invêzi brîṡa såul nezesèri par dscårrer int al bulgnaiṡ stièt e curèt, mo al sêruv dimónndi anc par tradûṡer dal grêc! Par finîr, biṡåggna dîr che dal 2013 Ruvinàtt l à publichè un èter tèst religiåuṡ in dialàtt, I Vangêli dal Nadèl, ch'a in catè la recensiån un pô pió såtta. Par savairen de pió såura La Canta däl Canti in dialàtt.
Il Cantico dei Cantici è un testo biblico sull'amore. Ha avuto grande imporanza nella storia della cultura cristiana ed è anche il motivo per cui ci sono tante madonne nere sparse per il mondo (basti pensare a quella di San Luca): per scoprire tale motivo, si può consultare il libro a pagina 66, servendosi del commento del cardinale Ravasi, che è anche l'autore del testo in italiano. La versione italiana conosciuta dai più viene dal greco ma, siccome l'originale è scritto in ebraico, se ne pubblica qui la traduzione eseguita direttamente da tale lingua. Invece, la versione bolognese è stata fatta da Stefano Rovinetti Brazzi a partire dal greco, per cui questo autore nella sua introduzione spiega l'origine di alcune differenze esistenti fra il testo bolognese e quello italiano: del resto, la storia della traduzione dei testi sacri è assai interessante, basti pensare alla vicenda della nuova traduzione della Bibbia a cura di Erasmo da Rotterdam per emendare il testo tradotto da San Girolamo (che, nonostante gli errori commessi, ha avuto una tale importanza storica da essere tuttora il patrono dei traduttori). Rovinetti Brazzi spiega anche il motivo di alcune scelte operate per tradurre Il Cantico dei Cantici in dialetto, così si scopre che il soggetto fittizio "ai", che alcuni parlanti un po' scarsi hanno quasi dismesso, è invece non soltanto necessario per parlare in bolognese correttamente, ma risulta anche alquanto utile per tradurre dal greco! Per finire ricordiamo che, nel 2013, Rovinetti ha pubblicato un altro testo religioso in dialetto, I Vangêli dal Nadèl, di cui si trova la recensione più sotto. Per saperne di più sul Cantico dei Cantici in bolognese.
Silvano Rocca, La Vétta. Poesie in lingua bolognese con traduzioni in italiano, a cura di Luigi Lepri, Bologna : Pendragon 2015, ISBN 978-88-6598-624-0, prezzo 15 euro
Silvàn Ròca (1939-2012) l é stè un poêta bulgnaiṡ di pió particolèr, con una gran capazitè ed żughèr con la sô längua, al dialàtt bulgnaiṡ, e d tirèri fòra äl rémm pió difézzil da catèr par tótt chi èter. Ste Sît al i avêva bèle dedichè un spâzi con socuanti däl såu poeṡî, ch'äl s pôlen catèr anc spargujè in zà e in là pr äl nòstri pâgin, parché ai n fèva anc d ucaṡiån, come quand ai véns fòra al Vocabolèri Vitèli-Lîvra, che ló tótt i dé al fèva un pzulén in rémma con una parôla ch'al i avêva catè dänter. In ste sît ai é anc la sô poeṡî pió cgnusó, La Vétta. Adès sta poeṡî la dà nómm a un lîber, tgnó drî da Gigén Lîvra, publichè da Pendragon e finanziè dal'ANCeSCAO ed Bulåggna, un'asociaziån in dóvv Ròca l êra stè un pèz gròs. In ste lîber ai é dimónndi däl såu poeṡî, selezionè int la gran produziån ed st autåur. Al dîṡ acsé Gigén ch'l à fât fadîga a dlîżer i pîz da méttri dänter, parché tótt i én dimónndi bî e déggn d un poêta vair. Al lîber, naturalmänt, l é int l'Urtugrafî Lesicogrâfica Mudêrna (OLM), adruvè da Ròca, da Gigén e da Pendragon.
Silvano Rocca (1939-2012) è stato un poeta bolognese assai notevole, dalla gran capacità di giocare con la sua lingua d'elezione, il dialetto bolognese, componendo rime assolutamente originali. Questo sito gli aveva già dedicato uno spazio con diversi suoi componimenti, e altri si possono trovare sparsi fra le nostre pagine, perché il Nostro produceva anche versi d'occasione, come dopo la pubblicazione del Dizionario Vitali-Lepri: ogni giorno, Rocca componeva un pezzetto in rima con una parola trovata in quel volumetto. In questo sito c'è anche la sua poesia più conosciuta, La Vita, che adesso dà nome anche a un libro curato da Luigi Lepri, pubblicato da Pendragon e finanziato dal'ANCeSCAO di Bologna, di cui Rocca era stato un dirigente. Il libro contiene molte delle sue poesie, selezionate nella vasta produzione dell'autore. Il curatore Lepri afferma di essersi trovato in imbarazzo a scegliere i lavori da inserire, perché tutti sono belli e parlano di un poeta autentico. Naturalmente, il tutto è nell'Ortografia Lessicografica Moderna (OLM) utilizzata dallo stesso Rocca, da Lepri e da Pendragon.
Gianni Cavriani e Roberto Serra, Canzunàtt Bulgnaiṡi - Antologia della Canzone Bolognese: spartiti, accordi, testi in bolognese, traduzioni, Bologna : Pendragon 2014, ISBN 978-8865985526, prezzo 15 euro
La Bâla dal Bulgnaiṡ e l editåur Pendragon i an fât zäntr un'ètra vôlta: ai êra apanna vgnó fòra äl poeṡî ed Gigén Lîvra (cfr. qué såtta), che sóbbit dåpp ai é salté fòra ed lóng anc Canzunàtt Bulgnaiṡi, un'antologî ed mûṡica ptrugnèna da sunèr e da cantèr. Sé, parché Bertén Sèra l à trascrétt int l'OLM i tèst däl canzunàtt e al muṡizéssta Żvanén Cavariàn, adiritûra, al i à méss al sparté e i sû acôrd: acsé, tótt quî ch'i én bón ed lèżer al pentagrâma, ed gratèr la chitâra e anc ed scantarlèr i pran divartîres con i clâsic dla canzunatta ed Bulåggna! L'é una gran bèl'idéa par pasèr una bèla serèta in barâca, ṡmurzànd la televiṡiån e invidànd i sû amîg a stèr alîgher con un bèl zucån ed vén. I dû autûr i an avó dimónndi dêrma e óssta, parché i an fât una bèla seleziån ed pîz cgnusó, ch'i praticamänt di ínno ed Bulåggna, pr eṡänpi L êra Faṡôl e Pirån al Furnèr ed Mûṡi o La Madunéṅna dal Båurg San Pîr ed Quínto Ferèri, insàmm a däl canzunàtt dimónndi inpurtanti par la nòstra leteratûra, cunpâgna Prè ed Cavrèra ed Fàusto Carpàn o Al Barcarôl dal Trabb ed Zaiṡer Malservisi, sänza dscurdèr i pzulén ch'i én dvintè famûṡ grâzie a Adrianén, Marién Mêdici, Agustén Sassi e vî ed ste pâs. Ai é anc däl canzunàtt "popolèr", ch'al srêv a dîr ch'an s cgnóss brîṡa l autåur mo che la żänt i li an sänper cantè dimónndi vluntîra int äli ustarî, pr eṡänpi La mâchina żâla, La Fîra ed San Lâżer, Marî la Guêrza, Al sulfanèr, ecz. I dû autûr i an fât una péccola introduziån, Żvanén par la pèrt muṡichèl e Bertén par la pèrt dialetèl, ch'la dà una man al letåur pr adruvèr ste lîber. Fôrza pûr, tótt a cantèr!
La Compagnia del Bolognese e l'editore Pendragon hanno fatto centro un'altra volta: erano appena uscite le poesie di Luigi Lepri (cfr. sotto) che subito sono state raggiunte da Canzunàtt Bulgnaiṡi, antologia musicale petroniana da suonare e da cantare. Infatti, Roberto Serra ha trascritto in OLM i testi delle canzoni e il musicista Gianni Cavriani ci ha addirittura aggiunto lo spartito e gli accordi, a beneficio di tutti quanti sappiano leggere le note e suonare un po' la chitarra e cantare, per divertirsi con i classici della canzone di Bologna: un'idea per passare una serata di baldoria, spegnendo la televisione e invitando gli amici a trascorrere un momento in allegria vuotando un fiasco di vino. I due autori si sono particolarmente distinti nella selezione dei pezzi, alcuni così conosciuti da essere diventati degli inni di Bologna (L êra Faṡôl e Pirån al Furnèr di Carlo Musi o La Madunéṅna dal Båurg San Pîr di Quinto Ferrari), altri molto importanti per la nostra letteratura (Prè ed Cavrèra di Fausto Carpani o Al Barcarôl dal Trabb di Cesare Malservisi), senza dimenticare i brani resi famosi da Adrianén, Mario Medici, Agostino Sassi e così via. Non mancano le canzoni "popolari", nel senso che non se ne conosce l'autore ma che sono sempre state in voga nelle osterie, come La mâchina żâla, La Fîra ed San Lâżer, Marî la Guêrza, Al sulfanèr, ecc. Aprono il libro due introduzioni, una musicale firmata da Cavriani e una dialettale ad opera di Serra, per aiutare il lettore a utilizzare il libro con profitto. Forza, tutti a cantare!
Luigi Lepri (Gigén Lîvra), Rime e zirudèl in dialetto bolognese, con traduzione in italiano, Bologna : Pendragon 2014, ISBN 978-8865985496, prezzo 13 euro
Gigén Lîvra l é ón di autûr pió preṡént in ste Sît, e a i avän anc dedichè una pâgina pr äl såu poeṡî e ativitè. In tant ân ch'al s dà da fèr pr al dialàtt bulgnaiṡ, ai n à dè ed tótt i tâi, fagànd stra l èter däl traṡmisiån ala râdio, däl rubrîc int i giurnèl, dû vocabolèri e una móccia ed serèt con Fàusto Carpàn, in dóvv che Fàusto al canta e Gigén al lèż äl poeṡî ed dimónndi autûr e, ògni tant, anc ónna däl såu. Però an i êra mâi stè un lîber ch'al publichéss i sû pzulén, e acsé fenalmänt adès l é vgnó fòra. Gigén an vôl brîṡa ciamèr i sû pzulén däl poeṡî, anc s'ai n é socuànt ch'i prénn benéssum èser cunsidrè acsé, cum al dîṡ Dagnêl Vitèli int la sô prefaziån. Secånnd al sòlit pr i vulómm publichè da Gigén e dal editåur Pendragon, anc quasst che qué l é scrétt int l'Urtugrafî Lesicogrâfica Mudêrna (OLM), adruvè anc da ste Sît. In copertéṅna, cum avî bèle vésst spass, ai é un dsaggn ed Naṡîca (Augusto Majani), un ilustradåur bulgnaiṡ ch'al s fèva dèr dal vó ai ténp ed Carlén Mûṡi. Però äl poeṡî ed Gigén äl n én brîṡa fâti såul par cuntèr di quî dal pasè: ai n é anc socuanti ch'äli én dimónndi mudêrni, pr eṡänpi "Sparèr" o i òt pzulén ch'i tâchen con "Lóṅna chegadóbbi". A tótt i letûr a i augurän un bån lèżer, e al autåur a i dän un'idéa: fôrza Gigén, póbblica bän anc i pîz che stavôlta i n én brîṡa vgnó fòra!
Luigi Lepri è uno degli autori più presenti in questo sito, che gli ha anche dedicato una pagina per le sue poesie e attività. In tanti anni di lavoro per il dialetto bolognese, ne ha fatte di tutti i colori, ad esempio trasmissioni radiofoniche, rubriche sui giornali, due dizionari e un gran numero di serate insieme al cantante Fausto Carpani, in cui Gigén legge le poesie di vari autori e, ogni tanto, anche qualcuna delle sue. Mancava però un libro che pubblicasse i suoi pezzi, e finalmente la lacuna è colmata. Gigén non vuol chiamare poesie i suoi componimenti, anche se alcuni potrebbero benissimo portare questo nome, come nota Daniele Vitali in prefazione. Come negli altri volumi pubblicati da Gigén e dall'editore Pendragon, anche stavolta si usa l'Ortografia Lessicografica Moderna (OLM), utilizzata anche da questo Sito. In copertina, come nei lavori precedenti, campeggia un disegno di Nasica (Augusto Majani), un illustratore bolognese celebre ai tempi di Carlo Musi. Però le poesie di Gigén non servono solo a rievocare il passato: alcuni pezzi sono assai moderni, come "Sparèr" o gli otti componimenti che cominciano con "Lóṅna chegadóbbi". A tutti auguriamo buona lettura e all'autore diamo un suggerimento: perché non pubblicare prossimamente anche i lavori finora inediti?
Fedora Servetti Donati, Rime e rimatori dialettali bolognesi dall'ottocento ai giorni nostri. Appunti di storia locale, Budrio : Comune 2013
Nuèter dal Sît Bulgnaiṡ avän bèle scrétt socuanti vôlt che Bûdri l é una spêzie ed secånnda capitèl dialetèl dla nòstra pruvénzia. Defâti, Tiziàn Caṡèla da dimónndi ân l in dà ed tótt i tâi pr al dialàtt budriaiṡ, fagànd di cûrs pr i cínno e pr i grand, urganiżànd di spetâcuel, tgnand drî ai "Quadêren pr al dialàtt" publichè dala Cmóṅna ed Bûdri e vî ed ste pâs. I budriîṡ però i s fan lûṡer al pail parché i n lâsen brîṡa Caṡèla da par ló: defâti ai é di autûr nûv ch'i an inparè a scrîver al dialàtt con l'Urtugrafî Lesicogrâfica Mudêrna (OLM) grâzie a Caṡèla, e che pò i tîren ed lóng par la sô cavdâgna, cme pr eṡänpi la Gioconda Canè, sänza dscurdères che Clavién Tugnôl l à bèle publichè dû lîbr ed poe§î in budriaiṡ, e defâti la recensiån prémma ed quassta la dscårr pròpi ed ló. E pò ai é i autûr ch'i n én pió con nó, cme Sergio Vecchietti e Giordano Villani, e pò ai é socuànt ètr autûr ch'i an lavurè pió indrî int al tänp e che, fôrsi, i n srénn mâi stè dscuêrt sänza la Fedora Servetti Donati. St'autrîz, ch'la s à lasè dal 2003, l'êra una personalitè di stûdi e däl rizairc dal sô pajaiṡ e anc dimónndi pió in là: la s é ocupè ed tótt quall ch'al girèva atåurn a Bûdri, e dånca anc dal dialàtt, che anca lî al le savêva pulîd. Defâti, dal 1982 la fé una conferänza póbblica såura la poeṡî int al dialàtt ed Bûdri ch'la dé curâg' a Caṡèla a tachèr a scrîver anca ló e che l'à avó cme sèguit una sêrie d stûdi, ch'i dvinténn pò un libràtt che ormâi an s catèva pió. Siché dånca, l ân pasè, sô fiôla, la Lorenza Servetti ch'a psî vàdder int la fotografî dla pâgina di arcurdén bulgnîṡ con un cartèl scrétt in dialàtt, l'à dezîṡ ed turnèr a publichèr cal libràtt coi stûdi ed sô mèder mo anc con di bî stanpón d una vôlta e con dimónndi tèst ed poeṡî e zirudèl. Pò la i à anc insfilzè un'apendîz in duv ai é anc la ròba di scritûr pió rezént ch'a in dscurêven prémm, cunpraiṡ Fàusto Carpàn che, anc s'al scrîv es al canta in bulgnaiṡ parché l é stè adutè da Bulåggna da un bèl pèz, però l à sänper tgnó só äl såu radîṡ budriaiṡi. Insåmma, par savairen de pió såura la leteratûra budriaiṡa in dialàtt, bâsta ch'a dmandèdi in Cmóṅna cum as fà pr avair al bèl lîber dla Fedora e dla Lorenza Servetti!
Sul Sito Bolognese abbiamo già scritto varie volte che Budrio è una specie di seconda capitale dialettale della nostra provincia. Infatti, Tiziano Casella da tanti anni si dà continuamente da fare per il dialetto budriese, tenendo corsi per bambini e adulti, organizzando spettacoli, curando la collana dei "Quaderni per il dialetto" pubblicati dal comune di Budrio e così via. I budriesi però spiccano per non aver lasciato Tiziano da solo: ci sono infatti autori nuovi che hanno imparato a scrivere il dialetto con l'Ortografia Lessicografica Moderna (OLM) grazie allo stesso Casella e che ora continuano a produrre autonomamente, come ad es. Gioconda Canè, senza dimenticare che Claudio Tugnoli ha già pubblicato due libri di poesi in budriese, di cui parla proprio la recensione precedente a questa. Ci sono poi autori da poco scomparsi come Sergio Vecchietti e Giordano Villani, e poi vari altri che risalgono al passato e che, forse, non sarebbero mai stati scoperti senza il lavoro di Fedora Servetti Donati. L'autrice, che ci ha lasciato nel 2003, era una personalità nel mondo della ricerca, non solo di Budrio: si è occupata di tutto ciò che riguardava il suo paese, e quindi anche del dialetto, che parlava correttamente. Infatti, nel 1982 tenne una conferenza pubblica sulla poesia dialettale budriese, che incoraggiò Casella a cominciare a scrivere e che fu seguita da una serie di studi, divenuti poi un libretto ormai introvabile. È per questo che, l'anno scorso, sua figlia Lorenza Servetti (ritratta dal nostro Sito con un cartello scritto in dialetto), ha deciso di ripubblicare quel volume con gli studi della madre ma anche con delle belle foto d'epoca e svariati testi di poesie e zirudelle. Ha anche inserito un'appendice coi lavori degli scrittori più recenti sopra citati, fra cui si trova anche Fausto Carpani che, pur scrivendo e cantando in bolognese in quanto da molto tempo bolognese d'adozione, ha però sempre tenuto alle sue origini budriesi. Insomma, per saperne di più sulla letteratura dialettale budriese, basta chiedere in Comune come trovare il bel libro di Fedora e Lorenza Servetti!
Claudio Tugnoli, Terra terra inesausta matrice. Poesie dell’infanzia budriese, San Cesario di Lecce : Manni 2014 - ISBN 978-88-6266-561-2, prezzo 13 €
Clavién Tugnôl l é nèd ala Mżulèra d Bûdri, anc s'al stà ed cà a Tränt, in duv l à insgnè filoṡofî al licéo e al'universitè. L à scrétt socuànt lîber in itagliàn, ed filoṡofî mo anc ed poeṡî, e pò dal 2012 l à publichè al sô prémm libartén ed poeṡî int al dialàtt budriaiṡ, Gli anni riapparsi in umiltà di gloria, che ste sît l in fé la recensiån digànd ch'l êra pròpi un bèl quèl ch'ai fóss saltè fòra un autåur nôv ch'al scrivêva dla poeṡî bôna in dialàtt, par de pió con l'urtugrafî gióssta (par quall l êra stè ajutè da Tiziàn Caṡèla, un gran drèg che, pr al dialàtt budriaiṡ, l in dà ed tótt i tâi). Anc stavôlta avän un bèl libartén ed poeṡî in budriaiṡ, con l'urtugrafî méssa a pòst da Caṡèla, con un téttol in itagliàn leterèri e publichè dal stass editåur dla Bâs'Itâglia, ch'as vadd che al bulgnaiṡ e i sû fradî i i pièṡen anc a ló. In pió, ai é un'apendîz dl autåur péṅna ed filoṡofî, e una prefaziån ed Dagnêl Vitèli che, dåpp avair spieghè socuànt quî såura äl poeṡî ed Tugnôl, al fà una descriziån e una clasificaziån dal budriaiṡ. Al lîber al srà preṡentè in utåbber a Budrî opûr ala Mżulèra, intànt a psî lèżer la prefaziån con un bèl clícc.
Claudio Tugnoli è nato a Mezzolara di Budrio, anche se abita a Trento dove ha insegnato filosofia al liceo e all'università. Ha scritto alcuni libri in italiano, di filosofia ma anche di poesia, e nel 2012 ha pubblicato la sua prima raccolta di poesie dialettali, Gli anni riapparsi in umiltà di gloria, che qui recensimmo a suo tempo osservando come fosse positiva l'apparizione di un nuovo autore di poesia di buona qualità in dialetto, oltretutto in ortografia corretta (pregio quest'ultimo per il quale è stato decisivo Tiziano Casella, genius loci budriese attivissimo per il locale dialetto). Anche stavolta ci troviamo di fronte un bel volumetto di poesie in budriese con l'ortografia curata da Casella, un titolo in italiano letterario e lo stesso editore salentino dell'altra volta, che a quanto pare apprezza quanto noi bolognese e dialetti affini. Inoltre, ci sono un'appendice filosofica dell'autore e una prefazione di Daniele Vitali che, dopo aver formulato alcune riflessioni sulle poesie di Tugnoli, descrive e classifica il dialetto budriese. Il libro sarà presentato in ottobre a Budrio o a Mezzolara, intanto potete leggere la prefazione con un semplice clic.
Matteo Nunzi, La vóci dela Mìnima. La Madònna a l'Ulivéto e Vejjéte nantra mulica. La storia delle apparizioni mariane del 1943 a Lugnano in una cronaca dell'epoca e altri racconti in lingua locale dalla valle del torrente Minima nell'Altotevere umbro. Proposta ortografica di Daniele Vitali, Trestina : Sabbioni 2014 - ISBN 978-88-909564-1-6, prezzo 18 €
Matteo Nunzi l é un ragâz ed 25 ân nèd a Lugnàn, una fraziån ed Città di Castello. Ste Castèl al n é brîṡa Castèl Mażåur o Castèl d Ajàn, mo un sît piotòst luntàn da Bulåggna, pòst ch'al s atrôva int la vâl dal Tévvere, al fiómm ch'al nâs (pr un pail) int la pruvénzia ed Furlé e pò al pâsa par la pruvénzia d Aràżż, dåpp par l'Ómmbria e da lé fén a Råmma. Nonostànt quasst, i dialétt ed Castèl e d Lugnàn (ch'i s arvîṡen mo i n én brîṡa pròpi l istàss quèl) i én interesànt anc par nuèter, prémma d ónna parché i dialétt i s pièṡen tótt, e pò parché sta pèrt dl'Ómmbria setentrionèl l'à ciapè dimónndi dal'Emégglia-Rumâgna, masmamänt int äl vuchèl. Int al febrèr dal 2013, in st mänter che Dagnêl Vitèli l êra inpgnè a scrîver al sô lîber såura i dialétt rumagnû insàmm a Davide Pioggia (cfr. la recensiån qué såtta), l é stè cuntatè da Matéo ch'al vlêva un ajût par dezîder cum s avéss mò da scrîver ste dialàtt dl'Itâglia Zentrèl mo con äl vuchèl acsé inṡgunbiè par cåulpa ed nuèter rumagnû e emigliàn. Acsé tótt dû i s én méss a lavurèr, Matéo registrànd dla żänt ed Castèl e d Lugnàn (pr eṡänpi sô pèder Franco e dû parsunâg' famûṡ a Castèl, Dino Marinelli e Giovanni Ottaviani), Dagnêl ascultànd tótta cla ròba e pruvànd ed prupårr un'urtugrafî ch'l'andéss bän pr al lugnanaiṡ. Quand al i é arivè d åura, Matéo al l'à adruvè pr al sô lîber canbiànd dimónndi pôc, e Dagnêl l in à aprufitè ed tótt al lavurîr ch'l avêva fât par scrîver un capéttol såura a Castèl e a Lugnàn int al lîber só i dialétt rumagnû. Acsé al sô lîber e quall ed Matéo i én vgnó fòra praticamänt insàmm, ón in żnèr e cl ètr in febrèr dal 2014. Al lîbr ed Matéo, ch'l à anc däl bèli fotografî in bianc-e-naigher ch'äl véṅnen dal pasè e däli ètri a culûr fâti dal autåur, al tâca con un'introduziån péṅna ed sapiänza scrétta in itagliàn, pò ai é una prupòsta ortogrâfica ed Dagnêl e dåpp as tâca con däl gran stòri tótti in lugnanaiṡ. Al lîber l é stè preṡentè ai 29 ed mèrz al licéo clâsic ed Castèl, con Matéo, Dagnêl e anc Utaviàn e Marinèl, ch'a i vdî int la fòto ón a man stanca e cl'ètr a man drétta ed Dagnêl, dnanz a dimónndi studént dal licéo e a dimónndi parsån pió in etè ch'i dscårren pulîd in dialàtt, parché al castlàn, e anc de pió al lugnanaiṡ, i én anc piotòst adruvè dala sô popolaziån. Ai é anc un sît dedichè al lîber, in lugnanaiṡ, itagliàn e inglaiṡ, e pò a psî anc vàdder la prupòsta ortogrâfica. Sta fazannda, ch'la n é gnanc finé parché Matéo al vrêv scrîver una gramâtica lugnanaiṡa sänper con la consulänza ed Dagnêl, la fà da vàdder che grâzie al dialàtt as pôl fèr amizézzia es as pôl lavurèr insàmm anc con tant chilòmeter ed distanza e con di dialétt acsé difarént.
Matteo Nunzi è un venticinquenne nato a Lugnano, frazione del grande comune castellano. Non si tratta di Castelmaggiore o Castel d'Aiano, ma di Città di Castello, località posta nella valle del Tevere, il fiume che (per poco) nasce in provincia di Forlì-Cesena e poi scorre attraverso la provincia d'Arezzo e l'Umbria, fino ad arrivare a Roma. Nonostante ciò, i dialetti di Castello e Lugnano (simili fra loro ma non identici) sono interessanti anche nella nostra prospettiva, anzitutto perché i dialetti ci piacciono tutti, e poi perché questa parte dell'Umbria settentrionale ha subito un forte influsso linguistico dell'Emilia-Romagna, in particolare per quanto riguarda il vocalismo. Nel febbraio del 2013 Daniele Vitali, mentre lavorava con Davide Pioggia al libro sui dialetti romagnoli (cfr. la recensione qui sotto), è stato contattato da Matteo, che gli chiedeva aiuto per fissare l'ortografia di questo dialetto dell'Italia Centrale dal sistema vocalico così complicato per influenza emiliano-romagnola. È così iniziata la collaborazione, con Matteo che registrava castellani e lugnanesi (come suo padre Franco e due personaggi noti di Castello quali Dino Marinelli e Giovanni Ottaviani) e Daniele che, ascoltato tutto quel materiale, doveva proporre un'ortografia adatta in particolare per il lugnanese. Quando c'è riuscito, Matteo ha adottato quasi interamente quel sistema per il suo libro, mentre Daniele ha colto l'occasione per parlare del castellano e del lugnanese anche in un capitolo del suo libro sui dialetti romagnoli. Così i due lavori sono usciti praticamente insieme, uno nel gennaio e l'altro nel febbraio del 2014. Il libro di Matteo, corredato da fotografie storiche in bianco e nero e scatti a colori dello stesso autore, si apre con una profonda introduzione seguita dalla proposta ortografica di Daniele, dopodiché iniziano i racconti in lugnanese. Il volume è stato presentato il 29 marzo al liceo classico di Castello, con Matteo, Daniele e anche Ottaviani e Marinelli, che potete vedere nella foto uno a sinistra e l'altro a destra di Daniele, davanti a diversi studenti del liceo e a numerose persone più adulte che parlano bene il dialetto perché il castellano, e ancor più il lugnanese, sono ancora piuttosto in voga tra la popolazione. Al libro è anche dedicato un sito trilingue (lugnanese, italiano e inglese), inoltre si può consultare la proposta ortografica. Questa vicenda, che avrà un seguito poiché Matteo vorrebbe scrivere una grammatica del lugnanese sempre con la consulenza di Daniele, mostra che grazie al dialetto si può stringere amicizia e collaborare anche con tanta distanza linguistica e geografica.
Daniele Vitali e Davide Pioggia, Dialetti Romagnoli. Pronuncia, ortografia, origine storica, cenni di morfosintassi e lessico. Confronti coi dialetti circostanti. Consulenza fonetica di Luciano Canepari, Verucchio: Pazzini 2014 - ISBN 978-88-6257-180-7, prezzo 20 €
L é un pzulén che Dagnêl Vitèli e Davide Piògia i van d lóng a lavurèr såura i dialétt rumagnû (cum a psî vàdder anc ala pâgina dla dialetologî dal nòster sît), mo stavôlta i descrîven praticamänt tótt i dialétt ed pianûra (e anc socuànt ch'i én adruvè in muntâgna), dscurànd dla sô fonêtica, dla sô fonologî e däl såu trasfurmaziån durànt la stòria, e pò i dan anc socuanti infurmaziån såura la gramâtica e äl parôl ed tótt sti dialétt, e par cunpimänt dal mâz i métten anc una prupòsta par scrîvri pulidén, ch'la s ciâma Urtugrafî Rumagnôla Cumóṅna (URC), secånnd i prinzéppi ch'i êren bèle stè mustrè int i sû lavurîr prezedént. Ste stûdi, ch'al tén drî ala cavdâgna däli òper ed Friedrich Schürr, al và anc un pèz pió in là: defâti, ste gran linguéssta ed Viénna l avêva studiè l'evoluziån di dialétt rumagnû tótt insàmm, in st mänter che Vitèli e Piògia i dan tótt i elemént ch'i i vlêven par capîr cum la s séppa urganiżè la Rumâgna dal pónt ed véssta dal dialàtt, acsé che fenalmänt as pôl fèr una clasificaziån con tótt i sû mutîv spieghè pulidén. Ai é anc na móccia ed parangón con i dialétt ch'i se dscårren tótt d atåurn ala Rumâgna: quî ed Pêṡaro, Bulåggna, Frèra, Arżänta (FE), Città di Castello e Lugnàn (PG) e pò, con äl såu raṡån, anc Gâg' (BO) e Marmirôl (MN). Al nòster sît l à dedichè una pâgina apòsta a ste lîber, e pò, masmamänt, ai é la pâgina dal Vänt e dal Såul, con na sfîlza ed versiån ed cla sturièla d Eṡòpo ch'äl sêrven par fèr da sénter cum i såṅnen tótt sti dialétt. Sta pâgina, ch'la trâta (e d in man in man la tratarà sänper de pió) tótt al teritòri dl'Emégglia-Rumâgna e anc äl pruvénzi qué avṡén däli ètri regiån, l'é una sculatta dimónndi óttil par dèr un'idéa ed tótt i dialétt, e anc par capîr al parché dla sô clasificaziån. Insåmma, un lavurîr acsé da nuèter an s êra pròpi mâi vésst: ai é una móccia ed sît che fenalmänt as sà cum i bacâjen, e pò ai é una móccia d idéi ṡbagliè che grâzie a ste lîber äl van däntr int al bidån dal róssc!
Daniele Vitali e Davide Pioggia si sono già occupati a più riprese dei dialetti romagnoli (come si può vedere anche alla pagina della dialettologia di questo sito), ma stavolta descrivono praticamente tutti i dialetti della pianura (e anche alcuni della montagna) dal punto di vista fonetico, fonologico ed evolutivo, con diverse informazioni anche sulla morfosintassi e il lessico e la proposta di un'Ortografia Romagnola Comune (ORC) che segue i principi già enunciati dagli autori nei lavori precedenti. Questo studio, che si inserisce nel solco tracciato dai fondamentali lavori di Friedrich Schürr, va però oltre: infatti il grande linguista viennese aveva studiato l'evoluzione storica dei dialetti romagnoli nel suo complesso, mentre Vitali e Pioggia danno questa volta gli elementi necessari per fare luce sull'articolazione interna della Romagna, consentendo una classificazione motivata dei dialetti romagnoli. Vengono anche fatti vari confronti coi dialetti che circondano la Romagna: Pesaro, Bologna, Ferrara, Argenta (FE), Città di Castello e Lugnano (PG) e poi, per diversi motivi, Gaggio Montano (BO) e Marmirolo (MN). Al libro è dedicata una pagina di questo sito e, soprattutto, va segnalata la pagina Il Vento e il Sole, con le diverse versioni della storiella esopica utili a far sentire come suona ciascun dialetto. Quest'ultima, che riguarda e riguarderà via via tutto il territorio dell'Emilia-Romagna e anche le province confinanti delle regioni vicine, è già da sé un modo utilissimo di farsi un'idea dei diversi dialetti, per capire i motivi della loro classificazione. Nel complesso, si tratta di un lavoro mai visto nella nostra regione, che copre un gran numero di zone finora mai descritte e sfata tantissimi vecchi miti.
Stefano Rovinetti Brazzi (traduzione di), I Vangêli dal Nadèl, Bologna : Pendragon 2013, con un CD
I Vangêli i én bèle stè tradótt pr al pasè: dal 1862, al cånt Carlo Pepoli al publiché a Lånndra L Evangêli secånnd Matî; dal 1995, Riccardo Nicoletti al méss fòra Al Vangêli ed nòster Sgnåur Geṡó Crésst secånnd San Lócca; Pietro Milizia l à tradótt Al Vangêli ed nòster Sgnåur Geṡó Crésst secånnd San Żvân dal 1997 e L'Apucaléssa d San Żvân dal 2000; pò ai é turnè fòra un'ètra vôlta Riccardo Nicoletti con I Ât di Apòstol dal 2001 (avän scrétt tótt i téttol int l'Urtugrafî Lesicogrâfica Mudêrna - OLM, mo par catèr cum i i an scrétt i sû tradutûr a psî andèr ala léssta di lîber ala fén ed sta pâgina). Però ste libartén l à socuanti caraterésstic difaränti. Prémma d ónna, l é stè tradótt dal uriginèl grêc, brîṡa dal itagliàn, parché Stêven Ruvinàtt Brâz l insaggna grêc e latén al Galvèni, e l à pinsè che in sta manîra al psêva èser pió cunfåurum al tèst. E pò Stêven, ch'al fà pèrt dl'Asociaziån itaglièna di poêta in dialàtt, l é sänper stè parsuèṡ che al dialàtt l é dimónndi adât par fèr dla leteratûra, es l à sänper zarchè ed dimustrèr st'idéa fagànd däl traduziån bèli natti e secånnd di critêri che una vôlta l à anc spieghè in Vaticàn, quand al preparèva ste bèl libartén. Anc quî dla Pendragon i dan la cunfairma d èser editûr ed prémma qualitè: cum avän bèle détt un vaniżén ed vôlt, ormâi Antonio Bagnoli l é praticamänt l "editåur ufizièl dal dialàtt bulgnaiṡ" (e anc pió in là), e al póbblica såul di lîber scrétt cum và int l'OLM. Stavôlta però al s é méss insàmm al prît ed San Sigiṡmånnd, siché dånca par cunprèr ste libràtt biṡåggna ch'a guardèdi äl såu istruziån. Un èter cuvlén inpurtànt da dîr, e che da un pèz al fà sänper pèrt di lîber in bulgnaiṡ dla Pendragon, l é ch'ai é anc la sô våuṡ, méssa int un bèl CD con Gigén Lîvra ch'al lèż al tèst e monsgnåur Giovanni Catti ch'al dîṡ socuanti uraziån ed nadèl.
I Vangeli sono già stati tradotti in passato: nel 1862, il conte Carlo Pepoli pubblicò a Londra L Evangêli secånnd Matî; nel 1995 Riccardo Nicoletti curò Al Vangêli ed nòster Sgnåur Geṡó Crésst secånnd San Lócca; Pietro Milizia ha tradotto Al Vangêli ed nòster Sgnåur Geṡó Crésst secånnd San Żvân nel 1997 e L'Apucaléssa d San Żvân nel 2000; poi è stata nuovamente la volta di Riccardo Nicoletti con I Ât di Apòstol del 2001 (abbiamo scritto i vari titoli in Ortografia Lessicografica Moderna - OLM, ma per vedere come li hanno scritti i rispettivi traduttori potete consultare la bibliografia alla fine di questa pagina). Però questo libretto ha varie caratteristiche che lo distinguono dagli altri. Anzitutto è stato tradotto dall'originale greco anziché dall'italiano, perché Stefano Rovinetti Brazzi insegna greco e latino al liceo Galvani, e ha pensato che questa modalità gli consentisse di essere più fedele al testo. Inoltre Stefano, che appartiene all'Associazione nazionale poeti e scrittori dialettali, è sempre stato convinto che il dialetto sia molto adatto come lingua letteraria, e ha sempre cercato di dimostrare questa convinzione con belle traduzioni formalmente rigorose, nel rispetto di criteri che una volta ha anche esposto in Vaticano, durante la preparazione di questo bel volumetto. Anche l'editore Pendragon è grandioso: come abbiamo ripetuto tante volte, ormai Antonio Bagnoli si può definire "l'editore ufficiale del dialetto bolognese" (e non solo), e pubblica unicamente libri scritti in OLM. Per quest'impresa poi si è consociato con la parrocchia di San Sigismondo, cosicché per acquistare l'opera bisogna seguire le istruzioni apposite. Un altro particolare importante, che da tempo contraddistingue tutti i libri in bolognese della Pendragon, è la presenza del supporto sonoro, con un CD in cui Luigi Lepri legge il testo e monsignor Catti recita alcune poesie natalizie.
Amos Lelli, Roberto Serra, Fôl bulgnaiṡi. Favole tradizionali bolognesi, Bologna : Pendragon 2013, ISBN 978-8865981535, prezzo: 20 euro, con un CD allegato
Ste "Fôl bulgnaiṡi" l é un èter chèp lavåur ed chi bî sugèt dla Bâla dal Bulgnaiṡ in colaboraziån con Pendragon, ch'l é l editåur ed tótt i lîber miûr publichè ultmamänt int al nòster dialàtt. As trâta d un lîber con 57 fôl dla nòstra tradiziån, che socuànt rizercadûr, masmamänt Âmos dal Còro Stelûtis e Paolo Giacomoni dal Grópp emigliàn, i an ardótt in dimónndi ân. Pò ai é arivè Âmos Lèli e Bertén Sèra, ch'i an méss tótti stäl fôl int l'Urtugrafî Lesicogrâfica Mudêrna (OLM) es i an fât un'introduziån péṅna ed dutréṅna ch'la s fà dèr dal vó. Ste lîber al ståppa un bûṡ ch'a sintêven tótt, parché l'ûltma a méttr insàmm däl fôl l'êra stè la Carólla Coronêdi Bêrti, con dû lîber che ormâi i én difézzil magâra da catèr. In pió, in chi dû lîber an i êra brîṡa dimónndi fôl che invêzi äl s câten qué, e pò biṡåggna ażuntèri che con al lîber as arzàvv anc un CD in duv ai é la våuṡ ed tótt i fularén ch'i an cuntè stäl fôl. Sicómm ch'i én tótt spargujè int i divêrs sît dla pruvénzia, i dscårren in di dialétt difarént, mo al lîber l é scrétt int al bulgnaiṡ dla zitè, parché l é al pió studiè e, par quasst, al pió fâzil da scrîver. Naturalmänt, d'in man in man ch'ai srà di stûdi såura di èter dialétt, as prà fèr anc äl såu versiån, mo intànt s'a in vlî savair de pió såura i dialétt dla pruvénzia a psî guardèr la pâgina apòsta ed ste Sît. Però brîṡa tròp, parché ai é äl fôl d Âmos e d Bertén ch'äl stan d'asptèr d èser lèti, e l é pròpi un gran ṡguazén a lèżri, a v al giän nó ch'a li avän bèle lèti tótti! - 2016: recensiån dla rivéssta dl IBC.
Questo "Favole tradizionali bolognesi" è un altro capolavoro di quei bei tipi della Compagnia del Bolognese in collaborazione con Pendragon, editore di tutti i libri migliori usciti ultimamente nel nostro dialetto. Si tratta di una raccolta con 57 favole o fiabe della nostra tradizione, che diversi ricercatori, in particolare Amos del Coro Stelutis e Paolo Giacomoni del Gruppo emiliano, hanno raccolto in tanti anni. Poi sono arrivati Amos Lelli e Roberto Serra, che le hanno trascritte tutte nell'Ortografia Lessicografica Moderna (OLM) e hanno redatto un'introduzione specialistica di tutto rispetto. Questo volume colma una lacuna molto sentita, perché l'ultima a fare una raccolta di fiabe era stata Carolina Coronedi Berti, con due libri ormai quasi introvabili. Oltretutto, non contenevano diverse fiabe presenti invece in questo libro che, va detto, è corredato da un CD in cui si sentono le voci dei vari narratori. Poiché questi ultimi provengono da tutta la provincia, parlano dialetti diversi, ma il libro è stato scritto in bolognese cittadino che, essendo il più studiato, è anche il più facile da scrivere. Naturalmente, man mano che si approfondiranno le conoscenze sugli altri dialetti, si potranno anche fare le relative versioni, ma intanto per saperne di più sui dialetti della provincia si può consultare l'apposita pagina di questo Sito. Senza dimenticare però che le favole di Amos e Roberto sono lì in attesa, e fra l'altro leggerle è un gran divertimento, come possiamo garantire noi che le abbiamo già lette tutte! - 2016: recensione della rivista dell'IBC.
Giorgio Campi, Fà pûr sänper al tô nómmer. 130 poeṡî in dialàtt bulgnaiṡ, Bologna : Pendragon 2012, ISBN 978-8865981658, prezzo: 15 euro, con un CD allegato
A n avêven gnanc fât in tänp a fèr la recensiån dal lîber "Uraziån al Sgnåur, ala Madòna, ai Sant" che Pendragon, ciamè par schêrz "l editåur ufizièl dal dialàtt bulgnaiṡ" (mo ed ste pâs an srà pió mégga tant un schêrz), l à publichè un èter vulómm. Stavôlta as trâta ed 130 poeṡî ed Giorgio Campi, un autåur ch'l é a quall di sû trî lîber. Defâti, l avêva tachè con Al sumarnaz e pò l êra andè d lóng con Bacâi da cafà, stanpè da di ètr editûr, ch'i êren pròpi beléssum, siché Al Sît Bulgnaiṡ al l avêva incuragè col såu recensiån, parché ai êra d avîṡ ch'ai fóss vgnó fòra un parsunâg' inpurtànt dla leteratûra bulgnaiṡa. Adès l'é una fèsta psair dîr che al nòster Giurgén al n à fâta un'ètra däl såu, anzi cum al dîṡ al téttol int la copertéṅna, "l à fât al sô nómmer"! Par finîr, dåu parôl só l'urtugrafî: al secånnd vulómm l êra bèle stè méss int l'Urtugrafî Lesicogrâfica Mudêrna da Gigén Lîvra mo, pr un ṡbâli dl editåur d alåura, i téttol i êrn avanzè int al môd ed scrîver vèc', adruvè int al prémm vulómm (ch'la s capêva, mo la n tgnêva drî a inciónni raiguel). Adès fenalmänt, grâzie al ajût d Âmos Lèli, tótt ste têrz lîber l é int l'urtugrafî gióssta e, cum l à bèle détt ón di prémm letûr: "Che ṡguazén lèżer stäl bèli poeṡî scrétti cum và!". Un'ètra bèla surpraiṡa l é al CD aleghè, con 62 poeṡî lèti dal autåur. Grâzie a tótt: Canpi, Lèli e Pendragon!
Avevamo appena recensito il libro "Uraziån al Sgnåur, ala Madòna, ai Sant" che Pendragon, soprannominato scherzosamente "l'editore ufficiale del dialetto bolognese" (ma di questo passo non sarà più tanto uno scherzo), ha pubblicato un altro volume. Stavolta si tratta di 130 poesie di Giorgio Campi, un autore arrivato alla terza raccolta. Aveva infatti cominciato con Al sumarnaz e continuato con Bacâi da cafà, per i tipi di altri editori: due lavori bellissimi, che avevano indotto Il Sito Bolognese a incoraggiarlo tramite recensioni positive, ritenendo che fosse emerso un personaggio importante della cultura bolognese. Adesso è un lieto evento poter annunciare un altro exploit dell'autore, il quale, come dice il titolo in copertina, "ha fatto il suo numero"! Per finire, due parole sull'ortografia: il secondo volume era già stato messo nell'Ortografia Lessicografica Moderna da Luigi Lepri ma, per una svista dell'editore di allora, i titoli erano rimasti nel vecchio sistema grafico, quello usato nel primo volume e che era comprensibile ma non seguiva praticamente regole. Adesso, finalmente, grazie all'aiuto di Amos Lelli, l'intero terzo libro è scritto correttamente e, come ha già commentato uno dei primi lettori: "Che piacere leggere queste belle poesie scritte bene!". Un'altra bella sorpresa è il CD allegato, con 62 poesie lette dall'autore. Grazie a tutti: Campi, Lelli e Pendragon!
Uraziån al Sgnåur, ala Madòna, ai Sant. La preghiera in dialetto bolognese, a cura di Gabriella Gallerani, Enrico Pagani, Roberto Serra, Bologna : Pendragon 2012, ISBN 978-8865981481, prezzo: 15 euro
In ste lîber a catarî däli uraziån e di sarmón in dialàtt ed Bulåggna e di sû dintûren: pr ògni pèz ai é scrétt al nómm dal rizercadåur e dl infurmadåur, e pò anc al nómm dal sît, siché dånca al vulómm as pôl adruvèr anc par vàdder cum a se dscårr int un zêrt pajaiṡ dla nòstra pruvénzia (e anc a Castelfrànc e Pimâz, in duv as adrôva un dialàtt ed tîp bulgnaiṡ, nonostànt che sti dû paîṡ i séppen finé in pruvénzia ed Môdna int i ân Vént dal Novzänt). Ai é un'introduziån ed Bertén Sèra ch'la spiêga incôsa (anc la quistiån dl'urtugrafî: quand i an psó, i curadûr ed ste lîber i an adruvè l'Urtugrafî Lesicogrâfica Mudêrna ed ste Sît), e pò anc däl bèli riproduziån ed santén, dala coleziån d Enrico Pagani. La preṡentaziån ed ste vulómm, publichè da Pendragon ch'l'é ormâi "l editåur ufizièl dal dialàtt", la srà ai 24 ed lói, mo a psî bèle sénter Bertén Sèra a spieghèr socuànt cuvlén int la preṡentaziån fâta par televiṡiån e a qualla fâta in librarî!
In questo libro troverete preghiere e sermoni dialettali di Bologna e
dintorni: per
ogni pezzo è indicato il nome del ricercatore e dell'informatore, nonché
quello della località, per cui il volume si può utilizzare anche per
studiare la parlata di vari luoghi della nostra provincia (nonché di
Castelfranco e Piumazzo, nonostante i due paesi siano stati aggregati alla
provincia di Modena negli anni '20 del '900). L'introduzione di Roberto
Serra spiega la metodologia (e l'ortografia: quando è stato possibile, si
è impiegata l'Ortografia Lessicografica Moderna usata anche da questo Sito),
e ci sono delle belle riproduzioni di santini tratti dalla collezione di
Enrico Pagani. La presentazione del libro, pubblicato da Pendragon che
ormai si può considerare "l'editore ufficiale del dialetto",
si terrà il 24 luglio, ma per un'anteprima con Roberto Serra potete dare
un'occhiata alla
presentazione in TV e alla
presentazione in libreria!
Davide Pioggia, Fonologia del santarcangiolese, prefazione di Giuseppe Bellosi, con un'appendice di Daniele Vitali e Luciano Canepari, Verucchio : Pazzini 2012, ISBN 978-88-6257-107-4, prezzo: 60 euro
Biṡåggna pròpi dîr che al dialàtt rumagnôl ed Santarcànżel l à una gran furtóṅna: an bastèva la sô leteratûra dimónndi inpurtanta (pr eṡänpi, äl poeṡî ed Tonino Guerra, Raffaello Baldini o Gianni Fucci), adès ai é anc vgnó fòra ste stûdi prufånnd, sêri e bän urdinè ed Davide Pioggia, "Fonologia del Santarcangiolese": ai é 673 pâgin ed spiegaziån e d tèst méss int un'urtugrafî che da par lî la dà bèle un'idéa eṡâta dal sistêma fonològic, e pò ai é un gran énndiz e anc un artéccol ed Dagnêl Vitèli e Luziàn Canepèri (che dal 1995 i avêven lavurè ala stassa manîra såura al dialàtt bulgnaiṡ) só äl particolaritè dla prunónzia dal dialàtt ed Santarcànżel. Int la sô introduziån, Giuseppe Bellosi al dîṡ, e l à pròpi raṡån, che Pioggia l é "un linguista a chilometro zero", parché, in pió d avair côr e ânma pr i sû quî, al stà anc pròpi a Santarcànżel, e al vàdd i parlànt tótt i dé, anc se i tâchen a vgnîr vîc'. Biṡåggna anc dîr che ste vulómm l é stè pinsè pr èser al prémm ed tótta una sfîlza ed stûdi såura ste dialàtt (dåpp ala fonologî, ai à da vgnîr fòra la gramâtica con la costruziån dla frèṡ), e che Pioggia al s é bèle ocupè dal riminaiṡ insàmm a Dagnêl Vitèli, e pò l à fât di èter lavurîr inpurtànt só i dialétt rumagnû, sänza dscurdèr al gran bèl sît www.dialettiromagnoli.it. Anc se Al Sît Bulgnaiṡ al dscårr masmamänt dal dialàtt ed Bulåggna e di sû dintûren, a n psêven brîṡa fèr da manc ed segnalèr ste gran librån, che par nó l é un eṡänpi ed dialetologî emiglièna-rumagnôla bän fâta: i dialétt dla nòstra regiån i n én gnanc stè studiè cum i meritarénn, nonostànt che int l'universitè ed Bulåggna ai séppa una câtedra ed dialetologî (e ste lîber naturalmänt, cunpâgna a tótt chi èter lîber inpurtànt vgnó fòra da sti ân, l é stè fât sänza ne ajût e ne incoragiamänt da cla catêdra inóttil).
Fortunati i dialetti che, come quello di Santarcangelo di Romagna, oltre a vantare una produzione letteraria di tutto rispetto (basti pensare alle poesie di Tonino Guerra, Raffaello Baldini o Gianni Fucci), sono anche oggetto di uno studio approfondito, rigoroso e sistematico come questo volume di Davide Pioggia "Fonologia del Santarcangiolese": 673 pagine di spiegazioni e testi letterari messi in un'ortografia che è già di per sé una buona descrizione del sistema fonologico, seguiti da un corposo indice analitico e da un articolo di Daniele Vitali e Luciano Canepari (che nel 1995 avevano compiuto un analogo lavoro proprio riguardo al dialetto bolognese) sulle peculiarità fonetiche del santarcangiolese. L'introduzione di Giuseppe Bellosi definisce giustamente Pioggia "un linguista a chilometro zero", facendo osservare che, oltre ad essere competente e appassionato, è anche presente sul territorio, e ha un rapporto quotidiano coi parlanti, ormai sempre più anziani. Va aggiunto che questo volume è concepito come il primo di una serie di studi sul santarcangiolese (dopo la fonologia è prevista ad es. la morfosintassi), e che Pioggia ha al suo attivo uno studio sul riminese fatto con Daniele Vitali e altri lavori importanti sui dialetti romagnoli, fra cui l'eccellente sito www.dialettiromagnoli.it. Anche se Il Sito Bolognese si occupa soprattutto del bolognese e dintorni, non poteva non segnalare un lavoro come questo, che rappresenta un esempio nella dialettologia emiliano-romagnola, ancora non studiata sufficientemente malgrado esista una cattedra di dialettologia all'università di Bologna (ma questo lavoro, come tutti gli altri lavori importanti degli ultimi anni, è uscito a prescindere da quella cattedra).
Claudio Tugnoli, Gli anni riapparsi in umiltà di gloria. Poesie in dialetto budriese, San Cesario di Lecce : Piero Manni 2012, ISBN 978-88-6266-405-9; prezzo: 13 euro
Anc se al téttol al fà pinsèr a dla leteratûra itaglièna, ste lîber, publichè da un editåur dla Pógglia l é... una racôlta ed poeṡî int al dialàtt ed Bûdri, par żónta scrétti da un autåur ch'al stà ed cà int al Trintén! Quasst al bastarêv par dṡdèr la curioṡitè dal póbblic, mo biṡåggna anc ażuntèri socuànt cuvlén: äl poeṡî äli én di arcôrd d infanzia, e al protagonéssta l é quèṡi sänper al pèder dl autåur, ch'al rapreṡänta äl virtó antîghi ed chi òmen ch'i lavurèven da bûr a bûr, i tgnêven sänper la parôla e i guardèven al månnd sänza fères inbarluchèr dai quî nûv ch'i sèlten fòra. Naturalmänt, ai é anc di èter parsunâg', come l autåur fangén e pò cínno e żuvnòt, sô mèder, äl bîsti dal curtîl, i vṡén ed cà (che in budriaiṡ i s ciâmen vṡinînt), i fenòmen dla natûra. Ai é di chèṡ che, anc se Clavién Tugnôl al cånta la sô stòria, ai n séppa di èter ch'i s arcgnóssen in quall ch'al dîṡ, e brîṡa såul a Bûdri. Al vulómm al finéss con una spiegaziån ed Tiziàn Caṡèla, che da tant ân ai dà ed tótt i tâi pr al dialàtt a Bûdri, con di riṡultèt spetacolûṡ (e ón l é pròpi quall d avair méss tant èter paiṡàn a scrîver). L é stè pròpi Caṡèla ch'l à méss äl poeṡî ed Tugnôl int l'Urtugrafî Lesicogrâfica Mudêrna, naturalmänt adatè al dialàtt ed Bûdri (in duv as dîṡ galîna e lûna invêzi che galéṅna e lóṅna), in môd e manîra che al lîber l é interesànt anc dal pónt ed véssta linguésstic, parché scrivànd al dialàtt cum và as pôl fèr da capîr anc ai bulgnîṡ, ai muntanèr, ai mudnîṡ, a quî dla Bâsa Itâglia e anc a quî ed fòra vî cum al såṅna al dialàtt ed sta spêzie ed secånnda capitèl linguésstica dla nòstra pruvénzia.
Malgrado il tenore letterario italiano del titolo, questo libro, pubblicato da un editore pugliese, è... una raccolta di poesie nel dialetto di Budrio, per di più scritte da un autore residente in Trentino! Tanto basterebbe per risvegliare la curiosità del pubblico, ma vanno aggiunti altri particolari: le poesie riguardano ricordi d'infanzia, il cui protagonista è quasi sempre il padre dell'autore, che rappresenta le virtù di quegli uomini di una volta che lavoravano dalla mattina alla sera, mantenevano sempre la parola data e guardavano con distacco le novità mondane. Naturalmente, ci sono anche altri personaggi, come l'autore prima bambino e poi adolescente, sua madre, gli animali da cortile, i vicini di casa, i fenomeni naturali. È probabile che, anche se Claudio Tugnoli scrive in chiave autobiografica, altri si riconoscano nelle sue vicende, non soltanto a Budrio. Il volume si conclude con una spiegazione di Tiziano Casella, che da tanti anni è attivissimo per il dialetto budriese, con risultati spettacolari (uno dei quali è proprio quello di aver spinto a scrivere tanti suoi concittadini). È stato lo stesso Casella a volgere le poesie in Ortografia Lessicografica Moderna, ovviamente adattata al budriese (in cui "gallina, luna" sono galîna, lûna laddove il bolognese cittadino ha galéṅna, lóṅna): in questo modo il libro è interessante anche dal punto di vista linguistico perché mostra agli abitanti della provincia, della regione, d'Italia e del mondo come si parla in questa specie di seconda capitale dialettale della nostra zona.
Dialetto bolognese ieri e oggi. Raffronti fra vocaboli, Bologna : Pendragon 2011, ISBN 978-8865980774; prezzo: 13 euro
Al prémm lîber ed Gigén Lîvra al fó "Dialetto bolognese ieri e oggi. Raffronti fra vocaboli", ch'al vgné fòra dal 1986 publichè da Tamari. Da cla vôlta, Gigén l à scrétt dimónndi vulómm såura al bulgnaiṡ, ch'a in catè äl recensiån int al nòster Sît, tótt ón pió bèl e interesànt che cl èter. Quasst che qué però l é inpurtànt parché al spiêga cum as pôl dscårrer adruvànd äl parôl gióssti dal nòster dialàtt, invêzi che sänper di vocâbol itagliàn dialetiżè, in môd e manîra che ala Pendragon i an dezîṡ ed turnèrl a publichèr, anc parché ormâi in gîr an s catèva pió. Alåura Gigén al s é méss a preparèr sta versiån nôva dal sô lîber: prémma d ónna, l'é scrétta int l'Urtugrafî Lesicogrâfica Mudêrna, che adès tótt i lîber bän scrétt i l'adrôven (cunpâgna Al Sît Bulgnaiṡ, naturalmänt), e pò par cunpimänt dal mâz ai é dimónndi parôl ch'äl manchèven int la prémma ediziån dal 1986, arivànd a 651 parôl! E acsé, fôrza pûr ragâz: brîṡa dîr Nascòst mo Arpiatè, brîṡa Salumîr mo Lardarôl, brîṡa Inteligiänza mo Capéss, brîṡa Âmid mo Sèlda e vî ed ste pâs!
Il primo libro di Luigi Lepri è stato "Dialetto bolognese ieri e oggi. Raffronti fra vocaboli", uscito nel 1986 per i tipi di Tamari. Da allora, il nostro autore ha scritto diversi volumi sul bolognese, di cui potete trovare le recensioni sul Sito, uno più bello e interessante dell'altro. Questo però è particolarmente importante perché spiega come parlare in bolognese con parole genuine, e non con vocaboli italiani dialettizzati: pertanto, la Pendragon ha deciso di ripubblicarlo, anche perché era esaurito. Gigén allora ha preparato questa nuova versione del suo libro: anzitutto è scritta nell'Ortografia Lessicografica Moderna, usata ormai da tutti i libri bolognesi di buona qualità (e da questo sito, naturalmente), inoltre vi si trovano numerose parole mancanti nella prima edizione del 1986, per un totale di 651 vocaboli! E allora forza e coraggio: non diciamo Nascòst ma Arpiatè, non Salumîr ma Lardarôl, non Inteligiänza ma Capéss, non Âmid ma Sèlda e così via!
Recensiån in vêrs dl ûltum lîber ed Gigén Lîvra
fâta da Silvàn ed Ròca, dṡàmmber dal 2011
Loriano Macchiavelli, Ṡgunbéi, I segrêt dla Zitè, Bologna : Pendragon 2011, ISBN: 978-8865980460, prezzo: 16 euro - traduzione di Federico Galloni, revisione di Amos Lelli, consulenza linguistica di Luigi Lepri e Daniele Vitali
Lunario bolognese 2011, Anno n. 14, Emilia-Romagna e zone limitrofe, ISSN: 1971-9728, prezzo: 3 euro
Luisa Ragagni, Ascåultum bän! Poesie in dialetto bolognese, Bologna : Tinarelli 2009, ISBN 978-88-96127-07-0, prezzo: 10 euro
La Luisa Ragagni l'é una sgnåura senpâtica ch'ai pièṡ dimónndi ed scrîver, siché dånca apanna ch'la pôl la s métt a strulghèr däl poeṡî, däl zirudèl e, sicómm ch'la lavåura coi cínno, anc däl fôl par låur. Äl såu poeṡî e äl såu zirudèl äli én bän e spass in bulgnaiṡ. Adès ai é vgnó fòra un lîber con la sô produziån, in dóvv l'à vló métter incôsa int l'Urtugrafî Lesicogrâfica Mudêrna ed ste Sît, parché anc la Luîṡa l'é fra i tant ch'i an capé l'inpurtanza ed marcèr tótt dezîṡ insàmm par fèr dal bän al nòster dialàtt. Adès, par dèrv un'idéa ed quall ch'a prî catèr in ste lîber, a v mitän qué la prémma zirudèla:
Luisa Ragagni è una signora simpatica a cui piace molto scrivere, per cui appena può si mette a comporre poesie, zirudelle e, poiché lavora coi bambini, anche delle favole a loro dedicate. Le poesie e le zirudelle sono spesso in bolognese. Adesso è uscito un libro con la sua produzione, in cui ha voluto usare l'Ortografia Lessicografica Moderna di questo Sito, perché anche lei è fra i tanti che hanno capito l'importanza di andare tutti nella stessa direzione per il bene del nostro dialetto. Per darvi un'idea del contenuto del libro, copiamo qui la zirudella iniziale.
Am piaṡrêv
Giovanna Grossi Pulzoni, Dọ int una völta. Commedia in tre atti nel dialetto marinaresco di Rimini. Trascrizione ortografica di Davide Pioggia. Con un saggio introduttivo di Daniele Vitali e Davide Pioggia sul dialetto di Rimini. In appendice una ricerca sui luoghi di Rimini nella toponomastica popolare, Santo Stefano di Ravenna : Associazione "Istituto Friedrich Schürr" e Cesena : Società Editrice "Il Ponte Vecchio" 2010, 128 pp., ISBN: 978-88-6541-050-9, prezzo: 10 euro
La Giovanna Grossi Pulzoni l'é un'autrîz riminaiṡa ch'la scrîv, la fà la regéssta es la rèzita int äl såu cumêdi. Piotòst senpâtica e péṅna d idéi, l'êra la parlanta ideèl par fèr un stûdi såura al dialàtt ed Rémmin. Acsé, Davide Pioggia al l'à intervistè una sfilarè ed vôlt, e Dagnêl Vitèli l à ascultè e trascrétt al sô dialàtt. Sti dû i an registrè anc una gran móccia d èter parlànt ed Rémmin e di dintûren (e fén ala Vâl Maraccia, ala Vâl Cåunca, a San Marén e a Pêṡer), es i an fât una descriziån conplêta dla fonologî riminaiṡa, con socuanti spiegaziån anc dla fonêtica e pò i an prupòst un'urtugrafî, cme dîr una manîra ed scrîver al riminaiṡ par tótt, mo baṡè såura ste stûdi e, par quasst, coeränta. I prinzéppi ed st'urtugrafî i én quî d un èter lavurîr ed Dagnêl Vitèli, "L'Ortografia Romagnola", naturalmänt aplichè al particolaritè dal riminaiṡ. Pò Davide Pioggia l à trascrétt la cumêdia dla Giuâna con st'urtugrafî, acsé che fenalmänt anc quî ch'i n dscårren brîṡa al riminaiṡ i la pran lèżer pulidén. Parché al vèl la panna, l é pròpi un bèl cupiån! E pò la n é mégga finé qué, nå nå: Pioggia al i à żuntè un stûdi såura la geografî ed Rémmin (acsé i letûr ch'i n cgnóssen brîṡa pulîd la zitè i pran capîr méi ed cus'a se dscårr digànd, pr eṡänpi, che la Barafånnda l'à un dialàtt un puctén difaränt da quall dla Via Covignano), e pò sänper ló l à fât un sît par la Raid, www.dialettiromagnoli.it , in duv ai é un vaniżén ed materìel, tacànd dala traduziån itaglièna dla cumêdia fén al poeṡî d una móccia d autûr dialetèl rumagnû, cunpraiṡ i grand cme Gianni Fucci ed Santarcànżel, e pò as pôl anc séntri a rezitèr, parché ai é tótti äl såu registraziån in vatta. Insåmma, l é un lavurîr multimedièl conplêt, ch'al pôl dèr da bån un'idéa ed cum i én fât i dialétt dla pèrt ed sîra dla nòstra regiån, e tótt quasst a grètis, parché l é int la Raid! Se pò a vlî cunprèr al lîber, ch'al cåssta såul 10 franc dl'Euròpa mo al n in vèl dimónndi, mo dimónndi de pió, a psî scrîver al editåur Il Ponte Vecchioopûr al Istitût "Friedrich Schürr" ch'l à fât anc socuanti ètri publicaziån inpurtanti e interesanti såura i dialétt rumagnû!
Par
lèżer la descriziån fonològica dal riminaiṡ fâta da Dagnêl Vitèli e Davide
Pioggia
Presentaziån dal lîber
Giovanna Grossi Pulzoni è un'autrice riminese che scrive commedie e ne è anche regista e attrice. Simpatica e vivacissima, era la parlante ideale per studiare il dialetto di Rimini. Così, Davide Pioggia l'ha intervistata diverse volte, e Daniele Vitali ha ascoltato le registrazioni per trascriverne il dialetto. I due hanno registrato anche un gran numero di altri parlanti di Rimini e dintorni (fino alla Valmarecchia, alla Valconca, a San Marino e a Pesaro), descrivendo in modo completo la fonologia riminese, con cenni di fonetica e una proposta di ortografia, ossia un sistema di scrittura per tutti ma basato sugli studi fatti e, quindi, coerente. I principi di quest'ortografia vengono da un altro lavoro di Daniele Vitali, "L'Ortografia Romagnola", ovviamente applicati al sistema specifico del riminese. Poi Davide Pioggia ha trascritto la commedia con quest'ortografia, così che finalmente anche chi non parla riminese la potrà leggere senza problemi. Perché ne vale la pena, data la bontà del copione. E non finisce qui: Pioggia ha aggiunto al ilbro uno studio sulla geografia cittadina (in modo che i lettori non pratici di Rimini capiscano cosa s'intende dicendo che, ad esempio, la Barafonda parla in modo leggermente diverso dalla zona di Via Covignano), e poi ha messo in rete il sito www.dialettiromagnoli.it che contiene tantissimo materiale, partendo dalla traduzione italiana della commedia fino a un buon numero di poesie di autori dialettali romagnoli, compresi quelli noti anche fuori dalla Romagna, come Gianni Fucci di Santarcangelo, e si possono anche ascoltarne le voci recitanti, perché il sito contiene anche il sonoro delle poesie. Insomma, un lavoro completo e multimediale, che può dare un'idea reale di come sono fatti i dialetti della parte orientale della nostra regione, e tutto ciò gratuitamente, trattandosi di Internet! Chi poi volesse acquistare il libro, che costa solo 10 euro ma ne vale tantissimi di più, può rivolgersi all'editore Il Ponte Vecchiooppure all'Istituto "Friedrich Schürr", che ha pubblicato anche altro materiale importante e interessante sui dialetti romagnoli!
Per
leggere la descrizione fonologica del riminese fatta da Daniele Vitali e Davide
Pioggia
Presentazione del libro
Daniele Vitali, Ettore Rulli, Grammatica del dialetto di Compiano. Parlata ligure della Valle del Taro, Compiano/Strepeto : Compiano Arte e Storia/Rupe Mutevole 2010, ISBN: 978-88-96418-82-6, prezzo: 14 euro
Compiano l é un pajaiṡ int la muntâgna ed Pèrma in duv an se dscårr brîṡa un dialàtt emigliàn, mo léggur. Quassta l'é sänper stè la teorî dl architàtt Ettore Rulli, ch'al dscårr in dialàtt, l à scrétt dimónndi lîber (stra quíssti, anc un vocabolèri dal cunpianaiṡ), l à salvè al bèl båurg antîg es l é anc al presidänt d un'asociaziån ciamè "Compiano Arte e Storia" ch'la fà l èṡen e al bòja par la cultûra e la conservaziån dla blazza ed cal pajaiṡ e anc di sû dintûren. Socuànt ân fà, studiànd i dialétt dl'Emégglia-Rumâgna, Dagnêl Vitèli al pasé par d ed lé e al scapuzé in ste parsunâg' fòra dal urdinèri. Insàmm i fénn una móccia ed registraziån di dialétt ed cla żòna, e pò i dezidénn ed scrîver una gramâtica dal dialàtt dl architàtt Rulli, anc parché ló intànt, anc s'l à 78 ân, l à un stracantån d idéi e l à tachè a insgnèr al dialàtt ai cínno. Siché dånca, ste lîber al sêruv da insgnèr al dialàtt mo anc par vàdder cum l é fât, e ch'l é léggur da bån (as fà socuànt parangón col genovaiṡ e col parmṡàn, e as pôl vàdder ch'l é un dialàtt léggur perifèric). Pr urdnèr ste lîber
Compiano è un paese della montagna parmense in cui si parla un dialetto non emiliano ma ligure. Così ha sempre sostenuto l'architetto Ettore Rulli, che parla dialetto, ha scritto vari libri (fra cui un dizionario compianese), ha salvato il bel borgo antico ed è anche presidente di un'associazione denominata "Compiano Arte e Storia" che smuove mari e monti per la cultura e la tutela delle bellezze di quel paese e dei suoi dintorni. Alcuni anni fa, studiando i dialetti dell'Emilia-Romagna, Daniele Vitali è passato da quelle parti e si è imbattuto in quel personaggio straordinario. Insieme hanno fatto un gran numero di registrazioni dei dialetti locali, per poi decidere di scrivere insieme una grammatica del dialetto di Rulli il quale, a 78 anni, ha un sacco di idee e ha iniziato a insegnare il dialetto ai bambini. Così, questo libro serve a insegnare il dialetto ma anche a mostrare com'è fatto, e che è ligure per davvero (ci sono vari paragoni col genovese e col parmigiano, e si può vedere che si tratta di un dialetto ligure periferico). Per ordinare il libro
Amos Lelli, Luigi Lepri e Daniele Vitali, I proverbi di Bologna e dintorni. Pruvêrbi Bulgnîṡ con appendice "inversa", Bologna : Pendragon 2010, ISBN: 978-8883428517, prezzo: 15 euro
Ste lîber l é quall di trî "prudótt derivè dal Dizionèri bulgnaiṡ-itagliàn itagliàn-bulgnaiṡ, dåpp al Rimèri dal Vocabolèri e al lîber ed Gigén Lîvra såuvra la fraṡeologî. Stavôlta i trî coautûr Âmos Lèli, Gigén Lîvra e Dagnêl Vitèli in an cavè fòra dal Dizionèri tótti i pruvêrbi e s i i an méss in åurden alfabêtic e numerè, insàmm a socuànt èter ch'i n i êren brîṡa int al Dizionèri mo ch'i én adruvè da bån dai bulgnîṡ: par fèr quasst, i an interoghè la memòria ed Gigén e d Âmos, e pò i én andè a vàdder int i tèst vîc', come pr eṡänpi Proverbi Bolognesi d Albêrto Mnarén, ch'l é dal 1975. Pòst che ste lîber l é tante vèc', l êra al mumänt ed fèr un agiornamänt, anc parché ai é dimónndi nuvitè: prémma d ónna, ste lîber nôv l é int l'Urtugrafî Lesicogrâfica Mudêrna adruvè ormâi da tótt i lîber bulgnîṡ fât pulidén, pò la preṡentaziån di pruvêrbi (ch'i én tradótt e spieghè) l'é difaränta, parché al lîber ed Mnarén l andèva pr argumént, e pò anc ai é un'apendîz coi pruvêrbi itagliàn pió adruvè e äl såu traduziån in bulgnaiṡ. Pr eṡänpi s'a vlî savair cum as dîṡ in bulgnaiṡ "L'abito non fa il monaco", bâsta ch'andèdi a zarchèr in cl'apendîz. Un'introduziån la spiêga come adruvèr al lîber, i dséggn ed Mauro Daviddi i al fan anc pió bèl. Par finîr, ai é un énndiz con tótti äl "parôl cèv" di pruvêrbi, acsé catèri al dvänta anc pió fâzil. Fôrza pûr ragâz che, quand a dscurî int un'ètra längua, pròpi i pruvêrbi e la fraṡeologî i fan da vàdder che cla längua a la savî bän! E, se quasst al vèl par l inglaiṡ o al franzaiṡ, al vèl anc pr al nòster dialàtt!
Questo libro è il terzo "prodotto derivato" del Dizionario bolognese-italiano italiano-bolognese, dopo il Rimario del Vocabolario e il libro di Luigi Lepri sulla fraseologia. Stavolta i tre coautori Amos Lelli, Luigi Lepri e Daniele Vitali hanno estratto dal Dizionario tutti i proverbi, per poi metterli in ordine alfabetico e numerarli, insieme a vari che non si trovavano nel Dizionario ma sono nell'uso effettivo dei bolognesi: per far ciò, hanno attinto alla memoria di Luigi e di Amos e hanno consultato i vecchi testi, come il classico Proverbi Bolognesi di Alberto Menarini, uscito nel 1975. Trattandosi di un libro piuttosto vecchiotto, era ora di fare un aggiornamento, che per di più presenta diverse novità: anzitutto, questo nuovo libro è scritto con l'Ortografia Lessicografica Moderna utilizzata ormai da tutti i libri bolognesi di qualità, poi la presentazione dei proverbi (tradotti e spiegati) è diversa, dal momento che il libro di Menarini seguiva una struttura tematica, inoltre c'è un'appendice coi proverbi italiani più correnti e le relative traduzioni in bolognese. Se ad esempio volete sapere come si dice in bolognese "L'abito non fa il monaco", basta che lo cerchiate in appendice. Un'introduzione spiega come usare il libro, impreziosito dai disegni di Mauro Daviddi. Infine, segnaliamo l'indice con le "parole chiave" dei proverbi che rende anche più facile ritrovarli. Forza coi proverbi: sono proprio loro, assieme alla fraseologia, a mostrare un buon livello di padronanza di una lingua straniera, e se ciò vale per l'inglese o il francese, è vero anche per il nostro dialetto!
Al lîber int al Tûb - Il
libro su Youtube
Al sît int la Raid ed Mauro Daviddi - Il sito di Mauro Daviddi
I artéccol di fói - Rassegna stampa
L invîd ala preṡentaziån di 8 ed żóggn dal 2010 - Invito alla presentazione dell'8 giugno 2010
Giacomino Gherardi - Mirko Moretti, Il dialetto di Argenta - L'Arżantàŋ. Vocabolario, glossario etimologico, fonetica, grammatica, sintassi e curiosità del dialetto argentano, Bologna : Pendragon 2009, ISBN: 978-8883428128, prezzo: 39 euro
Giacomino Gherardi, numinè "Zimo", socuànt ân fà al mité int la Raid una gramâtica dal dialàtt d Arżänta, un pajaiṡ grustén dla pruvénzia ed Frèra al cunfén col pruvénzi ed Ravanna e d Bulåggna. Cal lavurîr l êra interesànt prémma d ónna parché l arżintàn l é un dialàtt particolèr, ch'l arcôrda al bulgnaiṡ mo l à anc däl caraterésstic fraraiṡi e infén rumagnôli (Arżänta stra l èter l'é int la diòceṡi ed Ravanna), e pò parché l êra fât pròpi bän, ch'al srêv a dîr ch'al dèva da bån un'idéa ed cum al séppa ste dialàtt, descrétt stra l èter con dimónndi garbtén e senpatî. Zétt e chiêt, al nòster Zimo al s é méss a scrîver un quèl pió gròs, con l ajût d un sô amîg, e adès, dåpp a tant ân d una gran strómma, i dû autûr i an avó la sudisfaziån ed vàdder a vgnîr fòra ste stûdi conplêt, col vocabolèri, äli etimologî, la gramâtica, una prupòsta d urtugrafî e socuanti curioṡitè. E biṡåggna dîr ch'i én pròpi stè brèv, parché i dscårren un pô d tótt in manîra cèra e ch'la dîṡ incôsa, e pò con l'óssta d evitèr i luvétt che bän e spass ai câsca dänter quî ch'i scrîven såura i dialétt. Pr eṡänpi, una móccia d autûr i sustéṅnen däl gran stranpalarî såura l'etimologî, in st mänter che låur prémma ed tachèr a dscårrer ed ste quèl tant delichèt i métten un'avertänza digànd acsé che biṡåggna stèr aténti: e i an pròpi raṡån! Ste lîber, ch'l à 868 pâgin, l é fondamentèl par tótt quî ch'i in vôlen savair de pió såura un pajaiṡ e un dialàtt ed cunfén: un ringraziamänt a Giacomino Gherardi e Mirko Moretti, ch'i an stupè un bûṡ int i stûdi di dialétt emigliàn-rumagnû, e anc a Pendragon che, avànd publichè una móccia ed bî lîber såura al dialàtt bulgnaiṡ (bâsta pinsèr al gran Dizionèri che ormâi l é bèle arivè ala secånnda ediziån), e ultmamänt anc såura al rumagnôl, l é dvintè quèṡi l "editåur ufizièl" di dialétt dl'Emégglia-Rumâgna!
Giacomino Gherardi, detto "Zimo", alcuni anni fa caricò su Internet una grammatica del dialetto di Argenta, paesone della provincia di Ferrara al confine con le province di Ravenna e Bologna. Si trattava di un lavoro interessante, anzitutto perché l'argentano è un dialetto particolare, che ricorda il bolognese ma possiede anche tratti ferraresi e romagnoli (Argenta fra l'altro si trova sotto la diocesi di Ravenna), e poi perché era fatto veramente bene, cioè dà un'idea reale di com'è fatto questo dialetto, descritto con garbo e ironia. Discretamente, il nostro Zimo si è messo a scrivere un'opera più grossa, con l'aiuto di un amico, e dopo tanti anni di intenso lavorio i due hanno finalmente dato alle stampe questo studio completo, col vocabolario, le etimologie, la grammatica, una proposta ortografica e varie curiosità. Va detto che sono stati davvero bravi, perché trattano la materia in modo chiaro ed esauriente, con l'abilità di evitare le tipiche trappole in cui cadono vari autori dialettali: molti di loro sostengono etimologie indifendibili, mentre i nostri, prima di addentrarsi in un simile ginepraio, avvertono addirittura il lettore sulla prudenza necessaria in queste cose, e con ragione! Il libro, che conta ben 868 pagine, è uno strumento fondamentale per chi voglia conoscere meglio un paese e un dialetto di frontiera: un grazie a Giacomino Gherardi e Mirko Moretti, che hanno colmato una lacuna degli studi emiliano-romagnoli, e anche a Pendragon che, avendo pubblicato tanti libri sul bolognese (basti pensare al grande Dizionario ormai giunto alla seconda edizione), e ultimamente anche sul romagnolo, si è trasformato in una sorta di "editore ufficiale" dei dialetti dell'Emilia-Romagna!
Luigi Lepri (Gigén Lîvra), Bacajèr a Bulåggna. Fraseologia dialettale bolognese, Bologna : Pendragon 2009, ISBN: 978-88-8342-793-0, prezzo: 15 euro
Al dîs acsé Gigén Lîvra che quasst l é al sô ûltum lîber da par ló, e che dåpp al farà soltànt al coautåur con di èter amîg dla Bâla dal Bulgnaiṡ. Defâti, in ste lîber ed fraṡeologî as vadd ch'al bèda ed dscumiatères dal letåur parché l é vèc' e lâsa pûr dîr, e pò al nòmina tótti äl parsån, tacànd con sô pèder e finànd con i amîg ch'avän détt, insåmma, tótta la żänt ch'i l an acunpagnè in ste viâż dal dialàtt bulgnaiṡ, che pò l é anc stè la sô vétta, una vétta che ló al definéss furtunè e che defâti l'é stè péṅna d incónter e d esperiänz straurdinèri, che stra l èter i l an fât dvintèr al personâg' pió inpurtànt dal dialàtt bulgnaiṡ dal dé d incû. Nuèter dal Sît però a sperän ch'l andarà ed lóng a regalères dla ròba ed qualitè cunpâgna quassta: ste lîber só la fraṡeologî l é scrétt pròpi bän, int un stîl che al dé d incû l é rèr (èter che scritûr ala môda, ch'i n én gnanc bón d adruvèr al congiuntîv in itagliàn!), e l adrôva la fraṡeologî dal gran Dizionèri ch'a in dän la recensiån qué såtta (defâti l é al sô secånnd "prudótt derivè", dåpp al Rimèri d Âmos Lèli), mo spieghè con däl bèli sturièl e di eṡénpi, e pò con däl spiegaziån ch'äli én un gudiôl. Al lîber, naturalmänt, l é int l'Urtugrafî Lesicogrâfica Mudêrna mo ormâi, pr i lîber ed qualitè, quassta l'é dvintè la raigla, siché dånca a n avän gnanc pió biṡåggn ed dîrel...
Luigi Lepri dichiara che questo è il suo ultimo libro e che poi si accontenterà di fare il coautore di eventuali libri scritti dagli amici della "Bâla dal Bulgnaiṡ": in quest'ultimo lavoro sulla fraseologia in effetti si congeda dal lettore col pretesto dell'età e cita tutte le persone, da suo padre agli amici suddetti, che l'hanno accompagnato nel viaggio del dialetto bolognese, che è poi anche quello della sua vita, una vita da lui definita fortunata e che infatti è stata piena d'incontri ed esperienze straordinari, che fra l'altro l'hanno fatto diventare il personaggio più importante del dialetto bolognese di oggi. Noi del Sito Bolognese però speriamo che l'autore continuerà a regalarci lavori di qualità come questo: si tratta di un libro scritto veramente bene, in uno stile raro oggiogiorno (altro che scrittori alla moda, che non sanno neanche usare il congiuntivo italiano!), che utilizza la fraseologia del Dizionario sotto recensito (di cui questo libro è il secondo "prodotto derivato", dopo il Rimario di Amoso Lelli), ma spiegata con aneddoti ed esempi godibilissimi. Il libro naturalmente è nell'Ortografia Lessicografica Moderna, ma ormai questo è un requisito dei libri bolognesi di qualità, per cui non serve quasi più segnalarlo...
Luigi Lepri, Daniele Vitali - Dizionario Bolognese-Italiano Italiano-Bolognese, Dizionèri Bulgnaiṡ-Itagliàn Itagliàn-Bulgnaiṡ, con l'aiuto di Amos Lelli e Roberto Serra, Bologna : Pendragon 2009, con un rimario del dialetto bolognese a cura di Amos Lelli. Seconda edizione corretta e integrata del volume uscito nel 2007, pagg. XVII + 723, ISBN: 978-88-8342-750-3, prezzo: 39 euro
Vgnó fòra e preṡentè in Cmóṅna int l autón dal 2007, al Dizionèri ed Gigén Lîvra e Dagnêl Vitèli al s é vindó a tótt'ånnda, e acsé, un ân dåpp, i dû autûr i an preparè la secånnda ediziån, ch'l'é vgnó fòra in mâż dal 2009: ai é socuanti coreziån e żónt, però al lîber l é sänper quall (con un culåur difaränt in copertéṅna), parché l êra bèle stè limè e infiuctè durànt la prémma ediziån. Mo con una żónta inpurtanta: al "strulgån eletrònic" Âmos Lèli al l à straprilè, utgnànd acsé un rimèri! Defâti, stra la pèrt bulgnaiṡ-itagliàn e la pèrt itagliàn-bulgnaiṡ, a catarî una seziån con tótti äl parôl dla prémma ediziån elenchè in manîra ed fèr rémma: acsé, s'avéssi mâi da scrîver una quèlca zirudèla, o däl poeṡî, andè bän a vàdder int al rimèri pr un ajutén! Mo prémma ragâz, par pieṡair, liżî äli introduziån, sía qualla dal Dizionèri che qualla dal Rimèri, parché dimónndi dmand ch'äli én arivè al Sît äl psêven èser arsparmiè fagànd acsé. Guardè bän che i dû autûr i an pinsè pròpi a incôsa, siché dånca ste Dizionèri, publichè da Pendragon, al stà al inpèra con quî däl längv furastîri!
Uscito e presentato in Comune nell'autunno 2007, il Dizionario di Luigi Lepri e Daniele Vitali si è venduto come il pane, per cui un anno dopo i due autori hanno preparato la seconda edizione, uscita nel maggio 2009: sono state introdotte alcune correzioni e aggiunte, ma si tratta in fondo dello stesso libro (con un diverso colore di copertina) perché era già stato molto curato durante la prima edizione. Vi è però una novità importante: il mago dell'informatica Amos Lelli lo ha girato, ottenendo un rimario! Infatti, tra la parte bolognese-italiano e quella italiano-bolognese c'è ora una sezione con tutti i lemmi della prima edizione elencati in modo da fare rima: un ottimo aiuto per chi volesse scrivere zirudelle e poesie! Prima però si consiglia di leggere entrambe le introduzioni, sia quella del Dizionario sia quella del Rimario: le introduzioni spiegano le modalità di consultazione, e consentono quindi di risparmiare tempo e domande. I due autori infatti hanno pensato a tutto, producendo, per i tipi di Pendragon, un Dizionario che si colloca allo stesso livello di quelli di lingua straniera!
Par lèżer la recensiån dla prémma ediziån - Per leggere la recensione della prima edizione
Pr andèr ala pâgina ed ste Sît dedichè al Dizionèri - Per visitare la pagina di questo Sito relativa al Dizionario
Par vàdder socuanti pâgin dal Dizionèri - Per un saggio del Dizionario
Daniele Vitali, L'ortografia romagnola. Storia. La pianura ravennate-forlivese. Il dialetto di Careste e il "sarsinate", Santo Stefano di Ravenna : Associazione "Istituto Friedrich Schürr" e Cesena : Società Editrice "Il Ponte Vecchio" 2009, pagg. 47, ISBN: 978-88-8312-889-9, prezzo: 5 euro
L é dal 2000 che Dagnêl Vitèli al gîra par l'Emégglia-Rumâgna e i sû dintûren registrànd i anziàn ch'i dscårren scadagnón int al sô dialàtt. L'idéa l'é d ardûṡer dimónndi materièl ed prémma man par fèr un atlànt linguésstic regionèl (e, quand l êra a Santarcànżel, l é anc stè intarvistè da RAI3 ), mo intànt l à tachè a publichèr socuànt riṡultèt ed ste gran lavurîr. Esànd stra quî ch'i an unifichè l'urtugrafî dal bulgnaiṡ, insàmm al profesåur Luziàn Canepèri fonetéssta al'universitè ed Venêzia, Vitèli al s é méss a studièr anc l'urtugrafî dal rumagnôl, sänper insàmm a Canepèri, e l à cunclûṡ che al sistêma adruvè fén adès dala rivéssta la Ludla (publichè dal Istitût "Friedrich Schürr" par la difaiṡa dal rumagnôl) l é dimónndi fedêl ai són efetîv pr äl vuchèl ch'i s fan in båcca. Pò al prupånn ed méttres d acôrd pr äl vuchèl naṡèl e anc pr äl cunsunànt, magaradío dliżànd däl convenziån ch'äl vâghen d acôrd anc con chi èter dialétt dla Regiån, tacànd col bulgnaiṡ. Pò al prôva d aplichèr al sistêma a un dialàtt che fén adès an se scrivêva brîṡa, quall ed Careste int la Cmóṅna ed Sèrsna. Par fèr quasst biṡåggna ażuntèr al'urtugrafî rumagnôla nurmèl, qualla adruvè par la pianûra ed Ravanna e Furlé, di séggn de pió, pr eṡänpi ø, œ opûr ẹ però l é un quèl ch'as pôl fèr: adruvànd i séggn giósst pr i fonêma di dialétt rumagnû difarént, as pôl scrîver pulidén ògni dialàtt dla Rumâgna, tgnand però preṡänt al stass sistêma fondamentèl.
Dal 2000 Daniele Vitali gira l'Emilia-Romagna e dintorni registrando gli anziani e facendoli parlare nei rispettivi dialetti. L'obiettivo è raccogliere tanto materiale di prima mano per arrivare a un atlante linguistico regionale (e, quand'era a Santarcangelo di Romagna, è stato intervistato da RAI3 su questo progetto), ma nel frattempo ha cominciato a fare delle pubblicazioni intermedie. Essendo fra coloro che hanno unificato l'ortografia del bolognese, insieme al professor Luciano Canepari fonetista all'università di Venezia, Vitali si è occupato anche dell'ortografia romagnola, sempre con Canepari, concludendo che il sistema finora seguito dalla rivista la Ludla (pubblicazione dell'Istituto "Friedrich Schürr" per la tutela del patrimonio linguistico romagnolo) è piuttosto fedele ai suoni effettivi per quanto riguarda le vocali orali. Poi propone delle convenzioni per le vocali nasali e le consonanti, magari cercandone di compatibili con gli usi degli altri dialetti regionali, a partire dal bolognese. Prova in seguito ad applicare il sistema a un dialetto finora privo di scrittura, quello di Careste in comune di Sarsina. A tal scopo occorre aggiungere all'ortografia normale, quella valida per la pianura ravennate-forlivese, dei segni aggiuntivi come ø, œ oppure ẹ, ma l'operazione riesce: adoperando i segni adatti ai fonemi di ciascun dialetto, si può scrivere con lo stesso sistema ma fedelmente ogni dialetto della Romagna.
Ligâm par lèżer al libràtt - Link al testo
Daniele Vitali, Dscårret in bulgnaiṡ? Manuale e grammatica del dialetto bolognese, Tavole verbali di Roberto Serra, consulenza linguistica di Luigi Lepri, Prefazione di Luciano Giannelli, Bologna : Airplane 2009, pagg. XX + 328, ISBN: 978-88-8372-395-7, prezzo: 20 €, con 2 CD allegati. Seconda edizione riveduta e corretta del volume uscito nel 2005
Vêrs la fén ed żóggn dal 2005 ai véns fòra un lîber che fôrsi in tótta l’Itâglia l eṡistêva såul pr al dialàtt bulgnaiṡ: una gramâtica con tótti äl såu tabèl coi vêrb, la concordanza di agetîv, äl rêgol par scrîver cum và secånnd l’urtugrafî lesicogrâfica etezêtera. Ste lîber l é stè adutè dal Cåurs ed bulgnaiṡ dal teâter di Alemân e al s é vindó benéssum in tótti äl librarî ed Bulåggna tant che, int äl prémmi dåu stmèn dåpp ch'l êra stè preṡentè, l à vindó de pió che "The Broker" ed John Grisham, nonostànt che ste autåur americàn al fóss vgnó a Bulåggna a preṡentèr la sô stòria, che par de pió la suzêd pròpi int la nòstra zitè! Siché dånca, in avréll dal 2009, l editåur Perdisa l à méss fòra una secånnda ediziån, in dóvv che l autåur Dagnêl Vitèli l à fât socuanti cureziån cinéṅni e pò l à méss a pòst l énndiz analéttic, che prémma l êra un pô tròp generèl e adès invêzi al fà i pî ai musén. Par capîr méi tótta la partîda, a cupiän qué quall ch'l à scrétt Vitèli int la sô "Introduziån ala secånnda ediziån":
Verso fine giugno del 2005 uscì un libro che forse in tutta Italia esisteva solo per il dialetto bolognese: una grammatica con tanto di tabelle verbali, concordanza degli aggettivi, norme per l'uso corretto dell'ortografia lessicografica eccetera. Il libro è poi stato adottato dal Corso di bolognese del teatro Alemanni e ha avuto un bel successo in tutte le librerie di Bologna al punto che, nelle prime due settimane dopo la sua presentazione, si è venduto più di "The Broker" di John Grisham, nonostante l'autore fosse venuto apposta dagli Stati Uniti a presentare il suo lavoro nella nostra città, che è anche la scena dell'azione! Così, nell'aprile 2009, l'editore Perdisa ha fatto uscirre una seconda edizione, cui l'autore Daniele Vitali ha apportato alcune piccole modifiche rifacendo anche l'indice analitico, che prima era troppo generale e adesso invece è molto particolareggiato. Per capire meglio l'intera operazione, copiamo qui sotto quanto lo stesso Vitali scrive nella sua "Introduzione alla seconda edizione":
"Nell’Introduzione del 2005 parlavo di un “risveglio”, o meglio di una
rinascita, del dialetto bolognese, cui il presente Manuale voleva contribuire
fornendo un sussidio didattico agli allievi dei Corsi di bolognese guidati da
Roberto Serra. Gli sviluppi susseguitisi nel frattempo hanno superato le più
rosee previsioni.
La prima edizione del Manuale è già terminata, tanto che ne diamo alle stampe una seconda con un indice analitico migliorato e qualche piccola modifica qua e là, il libro è stato adottato quale libro di testo dei Corsi e si trova ora nelle case di migliaia di bolognesi. Sulla stessa scia, è stato nel frattempo pubblicato un grande Dizionario bolognese-italiano italiano-bolognese o Dizionèri bulgnaiṡ-itagliàn itagliàn-bulgnaiṡ, compilato da Luigi Lepri e da me con l’aiuto di Amos Lelli e Roberto Serra, anch’esso già alla seconda edizione. Nel frattempo, Claudio Mazzanti con la Loop Produzioni ha prodotto due strepitosi cartoni animati digitali in bolognese, Pizunèra 1 e 2 (www.piccionaia3d.com), accompagnati da due documentari: sullo stato attuale del dialetto e sul grande Dizionario.
L’Ortografia Lessicografica Moderna (OLM), utilizzata dai Corsi, dal periodico Al Pånt dla Biånnda, dai DVD Pizunèra, dal Sito Bolognese (www.bulgnais.com, sempre più ricco di contenuti e con una sezione interamente dedicata al Manuale), da tanti libri di qualità e naturalmente dal Manuale e dal Dizionario, si è nel frattempo diffusa anche in provincia: con adattamenti al sistema fonetico locale, si scrive in OLM non più soltanto il budriese, ma anche i dialetti di Rocca Pitigliana (in comune di Gaggio Montano), S. Gabriele di Baricella (grazie alle poesie di Stefano Rovinetti Brazzi) e Castel San Pietro Terme (grazie al libro Al dialàtt Castlän, di Giorgio Biondi). Aggiungo che il Manuale ha ispirato la stesura della prima grammatica del dialetto reggiano, ad opera di Denis Ferretti, con un’impostazione editoriale diversa ma con lo stesso metodo grammaticale ed espositivo.
Il Comune di Bologna poi ha messo in rete delle pagine proprie sul dialetto bolognese, cui chi scrive ha contribuito, all’indirizzo www.comune.bologna.it/bulgnais, e il cantautore dialettale Fausto Carpani è stato insignito del Nettuno d’Oro, massimo riconoscimento cittadino, per la sua attività a favore della nostra lingua e della nostra cultura. Comincia a farsi strada in vari comuni dell’Emilia-Romagna, e ora anche della provincia di Bologna, l’idea di mettere una segnaletica bilingue indicante i nomi delle località anche in dialetto.
Ho chiamato questi sviluppi “globalizzazione inclusiva”, perché la riscoperta del dialetto da parte dei bolognesi è un fenomeno positivo, in cui si torna consapevoli delle proprie radici non per contrapposizione, ma per avvicinamento e conoscenza con le altre lingue e culture. Ed è significativo che, ai Corsi di bolognese, partecipino anche stranieri extracomunitari: da Bhutan, Uzbekistan, Stati Uniti, Cuba, Brasile... È un piccolo contributo del bolognese a rendere più solidale la nostra società, superando non solo la barriera generazionale (giovani e anziani riuniti la sera a studiare insieme l’ortografia e la grammatica del nostro dialetto), ma anche quella geografica.
A tutti voi, che volete imparare o conoscere meglio il dialetto bolognese, per tenere vive le note del nostro ottavino nella composita orchestra della globalizzazione, dedico questo libro".
Par lèżer la recensiån dla prémma ediziån - Per leggere la recensione della prima edizione
Pr andèr ala pâgina ed ste Sît dedichè ala Gramâtica - Per visitare la pagina di questo Sito relativa alla Grammatica
AA.VV., Gaggio Montano. Storia di un territorio e della sua gente, Gaggio Montano : Comune e Gruppo di Studi "Gente di Gaggio" 2009, 2 volumi, 49 euro (Scritti di: Giampaolo Arienti, Walter Bellisi, Francesco Berti Arnoaldi Veli, Gian Paolo Borghi, Adelfo Cecchelli, Marco Cecchelli, Nicola Ciancabilla, Francesco Crovetti, Mario Facci, Paola Foschi, Daniele Giacobazzi, Alfeo Giacomelli, Anna-Maria Guccini, Andrea Mantovani, Luigi Mantovani, Bruno Rovena, Luigi Samoggia, Stefano Santagata, Giampaolo Venturi, Daniele Vitali, Renzo Zagnoni. Fotografia: Aniceto Antilopi, Luigi Riccioni. Introduzione di Gian Paolo Brizzi)
Sti dû bî librón i én al lavurîr fât insàmm da una fròta d autûr ch'i an studiè al teritòri e la comunitè ed Gâg' da tótt i pónt ed véssta: la stòria, la geografî, äl tradiziån, l'imigraziån, l'economî, al paeṡâg', äl cîṡ e vî ed ste pâs. Fra sti autûr, ai é anc Dagnêl Vitèli, che in 25 pâgin al fà da vàdder cum l é fât al dialàtt ed Gâg', col såu difaränz stra al pajaiṡ pió grand e äl såu fraziån. Par fèr sta descriziån al dscårr di són, dl'urtugrafî, dla gramâtica, däl parôl e anc dla stòria dal dialàtt e al fà di gran parangón stra al gagiaiṡ e al bulgnaiṡ, al mudnaiṡ, al liżanaiṡ e al rumagnôl. In prâtica, l'é un'ilustraziån conplêta dal môd ed dscårrer ed Gâg', ch'la sêrv anc par tirèr däl conseguänz stòric. Un ringraziamänt al grópp ed stûdi "Gente di Gaggio", ch'l à fât un lavurîr da fères lûṡer al pail, e che, fôrsi, al sarvirà da ispiraziån par di èter sît dla nòstra pruvénzia! Par vàdder l énndiz ed sta bèla publicaziån Par l artéccol ed Dagnêl Vitèli
Questi due bei volumi sono opera collettiva di un folto gruppo d'autori che hanno studiato il territorio e la comunità di Gaggio Montano sotto tutte le angolazioni: storia, geografia, immigrazione, economia, paesaggio, pievi ecc. Fra gli autori c'è anche Daniele Vitali che, in 25 pagine, descrive il dialetto di Gaggio, le differenze tra capoluogo e frazioni, la fonetica e l'ortografia, la morfologia e la sintassi, il lessico e l'aspetto delle parole, nonché la storia del gaggese, paragonato continuamente al bolognese, al modenese, al lizzanese e al romagnolo, arrivando a una descrizione completa del sistema linguistico di Gaggio, da cui poi si tirano conclusioni storiche. Un ringraziamento al gruppo di studi "Gente di Gaggio", che ha fatto un lavoro magnifico il quale, forse, potrà ispirare altri luoghi della provincia di Bologna! Per vedere l'indice della pubblicazione Per l'articolo di Daniele Vitali
Giorgio Campi, Bacâi da cafà. Poesie in dialetto bolognese, Bologna : Tinarelli 2008, 10 euro, ISBN 978-88-96127-06-3
Quand, dal 2005, ai véns fòra al prémm lîber ed Giorgio Campi, Al sumarnaz, nó a scrivénn ch'an psêva brîṡa manchèr int una bibliotêca bulgnaiṡa cum và "e grâzie ala sô sustanza e ala sô fåurma al s fà anc pardunèr l’urtugrafî un pô fâta a sô môd [...]. Fôrza Żôrż, che st èter lîber al srà bèl cme quasst mo magaradío int l’urtugrafî lesicogrâfica!". Defâti a i sän: grâzie al ajût ed Gigén Lîvra, ch'l à fât anc una bèla introduziån e la nòta såura l'urtugrafî, quall di dû lîber ed Giorgio Campi l é scrétt cunpâgna ste Sît, e l é un gudiôl par la véssta, in pió che pr al gósst poêtic. Sé, parché al nòster Żôrż l à fât zänter un'ètra vôlta con ste Bacâi da cafà (al téttol al riprànnd ónna däl poeṡî, mo anc l'idéa generèl che, a stèr al månnd, ai vôl dl'irunî e pò anc dla pazénzia, par tótti äl stranpalarî che ón l à da sénter da chi èter). Anc stavôlta äl såu poeṡî äli an un stîl ch’l arcôrda Raffaello Baldini, poêta rumagnôl ed Santarcànżel, cum al dîṡ anc Gigén Lîvra int la sô introduziån, mo äli én anc vèri, pr eṡänpi ai n é socuanti ch'äl fan pinsèr a un límmeric (o "limerécc", cum al dîṡ Sandrén Sarmäng) pió lóng dal nurmèl:
Quando nel 2005, uscì il primo libro di Giorgio Campi, Al sumarnaz, noi scrivemmo che non poteva mancare in una biblioteca bolognese coi fiocchi e "grazie a sostanza e forma, si fa perdonare anche l’ortografia un po’ casalinga [...]. Forza Giorgio, il prossimo libro, bello come questo, magari sarà nell’ortografia lessicografica!". E così è stato: grazie all'aiuto di Luigi Lepri, che ha anche preparato una bella introduzione e la nota sull'ortografia, il secondo libro di Giorgio Campi è scritto come questo Sito, diventando un piacere per la vista, oltre che per il gusto poetico. Infatti, il nostro Giorgio ha fatto di nuovo centro con questo Bacâi da cafà ("Chiacchiere da bar", che è il titolo di una delle poesie, ma serve anche a veicolare l'idea di fondo che, per vivere, serva molta ironia e anche pazienza, per ascoltare tutte le stupidaggini di certi altri...). Anche stavolta le sue poesie hanno uno stile che ricorda Raffaello Baldini, poeta romagnolo di Santarcangelo, come specifica lo stesso Luigi Lepri nella sua introduzione, ma c'è una bella varietà, ad esempio alcuni pezzi fanno pensare a un limerick prolungato a dismisura:
Fèr ala Pâtria
Par vàdder däli ètri poeṡî ed ste libràtt, clichè qué! - Per vedere altre poesie del volumetto, cliccate qui!
Stefano Rovinetti Brazzi, Venerazione per un verso d'anatra, Bologna : Il Capitello del Sole 2008, 10 euro, ISBN 88-86763-59-X
Luigi Lepri (Gigén Lîvra), Mica solo tortellini! - Una volta a Bologna si mangiava così: 70 ricette della tradizione popolare, in dialetto bolognese con traduzione a fronte, Bologna : Pendragon 2008, 15 euro, ISBN 978-88-8342-685-8
Carlo Calzolari "Mazzi", Vocabolario del dialetto di Monghidoro - Diziuneri dei dialett ed Schirgalesen, Bologna : Lo Scarabeo 2007, 18 euro, ISBN 88-8478-105-1
Carlo Calzolari, détt Mazzi int al sô pajaiṡ dla muntâgna bulgnaiṡa urientèl, l é nèd dal 1918 e l é spirè dal 2006, siché dånca ste lîber l é vgnó fòra dåpp ala sô môrt, grâzie al cuntribût dla Cmóṅna ed Scargalèṡen e d socuanti banc. Durànt la sô vétta Mazzi, studiåuṡ ed mûṡica e dal sô pajaiṡ, l à fât di èter lavurîr såura al dialàtt, pr eṡänpi la traduziån ed Pnòc' e pò däl poeṡî. Pr eṡänpi, int al vocabolèri i an méss quassta (int la sô grafî): Un dialett che cum'ei noster / Un se sint in t'anciun sit / U se scriv senza l'incioster / L'è parlè perfin dai prit // Enc se ades in s'disen pió / Cal paróli a purtè d'men / Ieren beli gimò d'no / Forsi mej che in italien. Cum as pôl vàdder, al dialàtt ed Scargalèṡen al rapreṡänta bän la muntâgna urientèl col såu infiltraziån rumagnôli e äl såu caraterésstic muntanèri armiṡdè insàmm, e in pió as vadd che, anc se la grafî l'é senplifichè e dånca la n pôl brîṡa mustrèr tótt i trât fonêtic ed ste dialàtt, però l'é stè pinsè pulidén prémma ed scrîver, e defâti ala pâgina nómmr 11 as câta una nòta dal profesåur Carlo Agostini ch'la spiêga un pô al sistêma e la dà anc di eṡénpi interesànt. Biṡåggna anc dîr che, par quall ch'a in savän nuèter, ste lîber l é al prémm vocabolèri publichè d un dialàtt dla muntâgna bulgnaiṡa, e l'à anc un ètr aspèt interesànt: al và dal itagliàn al bulgnaiṡ invêzi che al'arvêrsa, acsé al pôl anc sarvîr ai żûven ch'i vléssen inparèr al dialàtt.
Carlo Calzolari, detto Mazzi nel suo paese della montagna bolognese orientale, è nato nel 1918 e scomparso nel 2006, per cui questo libro è uscito postumo, grazie al contributo del Comune di Monghidoro e di alcune banche. Nel corso della sua vita Mazzi, studioso di musica e del suo paese, ha prodotto altri lavori sul dialetto, ad esempio ha tradotto Pinocchio e composto varie poesie. Nel dizionario hanno messo questa (la traduzione è nostra): "Un dialetto che ome il nostro / non si sente da nessuna parte / si scrive senza inchiostro / e lo parlano anche i preti // Anche se adesso non si dicono più / quelle parole a portata di mano / erano belle, non potete negarlo / forse meglio che in italiano". Come si vede, il monghidorese rappresenta bene la montagna orientale, con la sua convivenza di infiltrazioni romagnole e caratteristiche montane, inoltre si nota che, anche se la grafia è semplificata e dunque non può mostrare tutti i tratti fonetici di questo dialetto, è però frutto di una riflessione preliminare, e infatti a pagina 11 vi è una nota del prof. Carlo Agostini che spiega a grandi linee il sistema e fornisce esempi interessanti. Va anche sottolineato che, a nostra conoscenza, è questo il primo dizionario edito di un dialetto della montagna bolognese, e c'è anche un altro aspetto interessato: i lemmi sono dall'italiano al bolognese anziché il contrario come di solito si verifica, per cui può servire a giovani interessati a imparare il dialetto.
Cesare Malservisi, Che bån udåur - Che buon odore, a cura di Francesca Ciampi, Bologna : Alberto Perdisa Editore 2008. 72 canzoni in dialetto bolognese con traduzioni. 3 CD con 42 canzoni. 28 euro, ISBN 978-88-8372-429-9.
Zaiṡer Malservisi, purtròp, l é môrt dal 2005, mo adès sô mujêr
Francesca Ciampi, con l ajût ed Gigén Lîvra, l'à tgnó drî a ste lîber
preziåuṡ publichè da Perdisa, ón di dû editûr bulgnîṡ ch'i fan dla bèla ròba
dialetèl, in dóvv l'à ardótt 72 canzunàtt, ch'as pôl lèżren i tèst int al lîber
e äl s pôlen anc sénter int i trî CD (brîṡa tótti, parché socuanti äli én stè
scrétt mo mâi registrè - par la veritè ai n é ónna, "Canzone impegnata", ch'l
eṡésst anc in versiån cantè mo l'amanca dal lîber: as vadd ch'i s l'én
dscurdè!). Al bèl l é che l'introduziån l'é pròpi ed Malservisi, parché d un
lîber col såu canzunàtt i n avêven dscåurs anc quand l êra anc al månnd. L'é
un'introduziån particolèr, péṅna d arcôrd e d poeṡî, una spêzie ed riasónt dla
sô vétta e däl såu amizézzi. E i sû amîg i an scrétt, ón dåpp a cl èter, un
arcôrd ed ló. Al pió bèl par mé l é quall ed Carlo Loiodice, ala pâgina nómmer
34-35, ch'al cånta d una sîra che ló al sunèva int un grópp muṡichèl napuletàn
(anc s'l é un pugliaiṡ carsó a Bulåggna) quand ai fó urganiżè una spêzie ed
cunfrånt in mûṡica stra Nâpol e Bulåggna, e par la nòstra zitè ai êra Malservisi
ch'al cantèva äl såu canzunàtt: da cla vôlta, Loiodice al taché a acunpagnèr
Malservisi con la sô fiṡarmònica. Fôrsi mé a l sò quèl l'é la sîra cuntè da
Loiodice: dal 1995, mé a intarvistèva di bulgnîṡ stièt par scrîver un artéccol
ed fonêtica dal nòster bèl dialàtt, e dåpp avair registrè di bulgnîṡ dal zänter
a dezidé ed spustèrm in periferî e, cunsiè dal mî amîg Gigén Lîvra, andé a cà da
Malservisi, ch'l avêva al dialàtt dl Arclîż. Dåpp fât l'intarvéssta, la
Franzassca la m gé che pròpi cla sîra in San Flîṡ ai êra un spetâcol ciamè "Bôna
lé" (BO = Bulåggna e NA = Nâpol), e la m invidé a andèri. E là a incuntré Gigén
Lîvra e la fó una gran bèla serèta: stra l èter, una vôlta che
al póbblic l êra andè vî, Zaiṡer al m invidé a vgnîr in
vatta al pèlc con Gigén e, acunpagnè da Paio, al s canté in anteprémma
"La seziån". Dåpp a finé a lavurèr a Milàn e Malservisi a
n l ò pió vésst, anc s'a i ò mandè, pian pianén, äl mî publicaziån. E ai ò chèr
che anc par di èter cla serèta la séppa avanzè un bèl arcôrd. Ècco cus'al scrîv
Loiodice: "Ed ecco perché quella sera Cesare Malservisi, accompagnato
dall'inseparabile Paio alla chitarra, mi regalò un momento indimenticabile di
felicità. I contenuti, certo. Ma come non sottolineare alcuni piccoli capolavori
di forma? Non so in altre lingue e paesi, ma direi che in Italia nessuno è mai
stato capace di concepire due versi rimanti in 'ab'. E ló am pèr al capitàn
Acàb / al barcarôl dal Trabb. Il capodoglio e il pesce gatto... Melville e
Bacchelli... altro che cuore e amore!". E l'é pròpi acsé, Malservisi in pió ed
savair bän al dialàtt bulgnaiṡ l êra anc bån ed druvèrel, ed fèr däl rémm stra
bulgnaiṡ e längv furastîri con na bravitó che däl vôlt l'arcôrda Dante
Alighieri. L ónnic quèl da dîr al letåur ch'an sà brîṡa al bulgnaiṡ (e par ló
Francesca Ciampi e Gigén Lîvra i an prevésst un ajût, mitànd äl traduziån in
itagliàn) l é che däl vôlt Zaiṡer, traspurtè da quall ch'al vlêva dîr e dala
poeṡî, l inventèva däl parôl in bulgnaiṡ, come "parlèr" ch'l eṡésst a Rażż
Emégglia mo brîṡa da nó, duv as dîṡ "dscårrer" (a pèrt i pruvêrbi). Mo par quî
che al bulgnaiṡ i al san bèle, e ch'i pôlen gustèr äl canzunàtt ed Malservisi
int la versiån uriginèl, ste lîber l é un gudiôl, e un bèl arcôrd par chi al
cgnusêva, grâzie anc al fotografî. A finéss digànd che Bertén Sèra l à controlè
la scritûra, parché al lîber l à anc al mêrit d èser scrétt int l'Urtugrafî
Lesicogrâfica Mudêrna.
Dagnêl Vitèli
Cesare Malservisi, purtroppo,
è mancato nel 2005, ma adesso sua moglie Francesca Ciampi, con l'aiuto di Luigi
Lepri, ha curato questo libro prezioso pubblicato da Perdisa (uno dei due
editori bolognesi che fanno libri dialettali di qualità), in cui ha riunito 72
canzoni, di cui si possono leggere i testi nel libro e che si possono ascoltare
nei tre CD (non tutte, perché alcune sono state sì scritte ma mai registrate, e
poi ce n'è una, "Canzone impegnata", che esiste anche in versione cantata ma
manca dal libro: sarà stata una dimenticanza). Il bello è che l'introduzione è
dello stesso Malservisi, dal momento che di un libro con le sue canzoni se n'era
parlato anche quand'era ancora in vita. È un'introduzione particolare, piena di
ricordi e poesia, una specie di riassunto della sua vita e delle sue amicizie. E
i suoi amici hanno scritto, in una lunga fila, un ricordo di lui. Quello che più
mi piace è di Carlo Loiodice, a pagina 34-35, che racconta di una sera in
cui lui suonava in un gruppo musicale napoletano (anche se è pugliese e
cresciuto a Bologna), quando organizzarono una specie di tenzone musicale fra
Napoli e Bologna, e per la nostra città c'erano Malservisi e le sue canzoni: da
allora, Loiodice cominciò ad accompagnare Malservisi con la sua fisarmonica.
Forse io so di quale sera si tratta: nel 1995, stavo intervistando dei bolognesi
genuini per scrivere un articolo sulla fonetica del nostro bel dialetto e, dopo
aver registrato dei parlanti del centro città, decisi di spostarmi in periferia;
consigliato dal mio amico Luigi Lepri, andai a trovare Malservisi, che parlava
il dialetto dell'Arcoveggio. Dopo l'intervista, la Francesca mi disse che
proprio quella sera in Via San Felice si sarebbe tenuto uno spettacolo dal
titolo "Bôna lé" (BO = Bologna e NA = Napoli), e m'invitò ad assistervi. Là
incontrai Luigi, e fu una gran bella serata: fra l'altro, uscito il pubblico,
Cesare invitò me e Luigi sul palco e, accompagnato da Paio, ci cantò in
anteprima "La seziån". Poi finii a lavorare a Milano e
Malservisi non l'ho più incontrato, anche se, di volta in volta, gli ho mandato
le mie pubblicazioni. Mi fa piacere che quella serata sia rimasta un bel ricordo
anche per altri. Ecco cosa scrive Loiodice: "Ed ecco perché quella sera Cesare
Malservisi, accompagnato dall'inseparabile Paio alla chitarra, mi regalò un
momento indimenticabile di felicità. I contenuti, certo. Ma come non
sottolineare alcuni piccoli capolavori di forma? Non so in altre lingue e paesi,
ma direi che in Italia nessuno è mai stato capace di concepire due versi rimanti
in 'ab'. E ló am pèr al capitàn Acàb / al barcarôl dal Trabb. Il
capodoglio e il pesce gatto... Melville e Bacchelli... altro che cuore e
amore!". Ed è proprio così, Malservisi oltre a saper bene il dialetto bolognese
era anche capace di usarlo e comporre rime fra bolognese e lingue straniere con
una bravura che a volte ricorda Dante Alighieri. L'unica segnalazione da fare al
lettore non avvezzo al bolognese (per il quale Francesca Ciampi e Luigi Lepri
hanno previsto l'aiuto delle traduzioni in italiano) è che a volte Cesare,
trasportato dai contenuti e dalla poesia, creava parole come "parlèr" che esiste
a Reggio Emilia ma non a Bologna, dove si dice "dscårrer" (tranne nei proverbi).
Però, per quanto il bolognese lo sanno già, per coloro che possono gustare le
canzoni di Malservisi in versione originale, questo libro è un vero piacere,
nonché un gran bel ricordo per chi lo conosceva, anche grazie alle fotografie.
Termino notando che Roberto Serra ha controllato la scrittura, perché il libro
ha anche il merito di essere scritto nell'Ortografia Lessicografica Moderna.
Daniele Vitali
Fausto Carpani, Al Sgnèr Pirén 2000 - Disavventure di un omarino del terzo millennio, Bologna : Pendragon 2008, 12 euro, ISBN 978-88-8342-634-6
Fàusto Carpàn l é ón che con la parôla l é sänper stè bån ed fèr däl draghè, bâsta pinsèr ala poeṡî däl såu canzunàtt in dialàtt opûr al'irunî e al divartimänt ed quand al scrîv int una längua ch'la n eṡésst brîṡa, ch'la srêv pò un itagliàn inventè e bän e spass tradótt dal bulgnaiṡ pr arivèr a un livèl ed bufîṡia che par nó l é difézzil anc såul ṡgurèri i ṡgarlatón, cum as é vésst quand al s é inventè la vacamata. Pòst ch'l é sänper stè inamurè di scrétt d Antonio Fiacchi (1842-1907), un umuréssta bulgnaiṡ dla fén dl Otzänt - prinzéppi dal Novzänt e autåur dal Sgnèr Piréin, Fàusto l à pinsè d andèr żå par cla cavdâgna scrivànd "Al Sgnèr Pirén 2000", che prémma al fó publichè a epiṡòdi (ch'i srénn pò däl létter ch'äl tâchen con "Cvésta volta che cvì ci voglio raccontarci di cvélla volta..." e äl finéssen con e tersuà a låur sgnåuri) int al sô giurnalén Al Pånt dla Biånnda, e pò adès dal editåur Pendragon int un bèl libràtt con in copertéṅna i dû Sgnèr Pirén, quall dl Otzänt e quall dal 2000, al prémm dsgnè da Nasica, al secånnd da Matitaccia (Giorgio Serra). Ste Sgnèr Pirén l à una mujêr, "la mia diretta consorte Iana (diminotivo di Poiana)" e un fiôl "il nostro figlio unigémito Mingóne, che ha fondato il circolo dei Maiali della Notte". Esànd che al Sgnèr Pirén l é in pensiån, al prôva ed fèr una móccia d iniziatîv (córrer in biziclatta, fèr al volontèri par la Cmóṅna, tgnîr drî a un ôrt di anziàn pr avair di "ortacci biologi senza grittogànici" tótt l ân, ecz.), mo tótti äl vôlt ai và incôsa a tarṡâc e a ló ai tåcca ed ciapèr un frâc ed stanghè, opûr ed nómm, o ancåura ed paghèr un vaniżén ed bajûc. Mo tótta sta dṡdétta an l à mégga trasfurmè int un incazè sozièl, nå, al Sgnèr Pirén, con inuzänza e mudèstia, al se sfåuga såul scrivànd däl létter par cuntèr i sû fât a un póbblic imażinèri. E lé ai tâca tótt al nòster divartimänt, parché stäl létter, in pió ed fèr rédder par quall ch'ai é dänter e par la längua adruvè, a gratèri un puctén äli én anc un chèp lavåur d anâliṡi stilésstica. Eh sé, parché quand al nòstr umarén al scrîv, al dîṡ sé däl stranpalarî, mo pruvànd ed fèr pulidén e fagànd di ṡbâli ch'i eṡéssten da bån, e che pr eṡänpi i s câten int i têma di cínno däl scôl céṅni, come quand al spiêga: "Dovete stare da sapere che io non ci ho sempre avuto gli ani che ci ho adesso, mo una volta ne avevo di meno". Opûr quand al cånta di particolèr ch'i n sêrven brîṡa a spieghères méi, e ch'as i prêv anc lasèr indrî: quand al vôl rastlèr al sô ôrt al s inzócca int al rastèl e al s fà mèl, e alåura al spiêga che "Per essere adesivo alle raccomandazioni dell'amico, in quel mentre che piantavo i semini, non perdevo di vista il candido astro che rischiava la notte, ma non abbastanza da impedirmi di pestare il rastello che si livò sù come se fótte stato vivente, poscia andando a terminare la sua corsa propio nel bel mezzo del mio cranio frontale, la quale comincipiò a svilupparsi una più fatta bergnòccola, che oltre alla luna vedevo anche dei altri corpi sederali". Anc quassta l'é un'ingenuitè fâta da dimónndi żänt pôc avièr a esprémmres in póbblic, e lèżerla con in pió cal fât linguâg' al dà un divartimänt inteligiänt, brîṡa tant par vî ed quall che al Sgnèr Pirén l é drî a cuntèr, mo parché i fât i én spieghè int una manîra péṅna d irunî e d capéss. Sé, parché Fàusto al n é mégga inuzänt come al Sgnèr Pirén, e anzi i particolèr ch'al spargójja i én stè méss lé con dl'óssta, par realiżèr al sô efèt, ch'l é anc quall ed fèr da vàdder al månnd bulgnaiṡ stièt dal nòstr umarén: par rimedièr ala rastlè, al s fà di bagnû, mo con côsa? "Ripresomi dalla rastrellata con socuanti impacchi di Carlino intento nell'acqua da adacuare, proseguii la mia opera di seminagione". L é vaira che sfurtóṅna e ingenuitè, inuzänza (dal Sgnèr Pirén) e cativêria e zaclunîṡia (ed chi èter) i én di quî che purtròp i s câten dapartótt, però ai é anc la längua, che nuèter bulgnîṡ a n la dscurän brîṡa acsé mo a sän bón ed capîrla pulîd, e ch'la fà ed st umarén un prudótt dla nòstra tèra, ch'a s al sintän avṡén. Mo s'ai fóss di letûr ed fòra vî ch'i an vójja d avṡinères a ste ingrediänt téppic dl'argózzia ptrugnèna, ala fén dal lîber ai é un glusèri ed Gigén Lîvra. Par cunpimänt dal mâz, biṡåggna dîr che Bertén Sèra l à dè una man par l'urtugrafî dal dialàtt bulgnaiṡ (cal bån).
Fausto Carpani con la parola è sempre riuscito a fare miracoli, basti pensare alla poesia racchiusa nelle sue canzoni in dialetto o all'ironia giocosa di quando scrive in una lingua che in fin dei conti non esiste, vale a dire un italiano inventato e spesso tradotto dal bolognese, per arrivare a risultati di divertimento a nostro parere inarrivabili, come si è visto ai tempi de la vacamata. Poiché è sempre stato un entusiasta dei lavori di Antonio Fiacchi (1842-1907), umorista bolognese di fine Ottocento - inizio Novecento e autore del Sgnèr Piréin, Fausto ha pensato di seguire le orme di quell'autore scrivendo "Al Sgnèr Pirén 2000", pubblicato prima a puntate (sotto forma di lettere che cominciano con Cvésta volta che cvì ci voglio raccontarci di cvélla volta... e terminano con e tersuà a låur sgnåuri) nel suo giornalino Al Pånt dla Biånnda, e adesso dall'editore Pendragon in un bel libretto raffigurante in copertina i due Sgnèr Pirén, quello dell'Ottocento e quello del 2000, il primo disegnato da Nasica, il secondo da Matitaccia (Giorgio Serra). Questo "Signor Pierino" ha una moglie, la mia diretta consorte Iana (diminotivo di Poiana) e un figlio, il nostro figlio unigémito Mingóne, che ha fondato il circolo dei Maiali della Notte. Poiché è in pensione, il Sgnèr Pirén s'imbarca in una serie d'iniziative (correre in bicicletta, fare volontariato in Comune, curare un orto anziani per avere ortacci biologi senza grittogànici tutto l'anno, ecc.), ma ogni volta è un disastro, che termina con botte, insulti o notevoli esborsi di denaro. Ma tanta sfortuna non lo ha affatto trasformato in una specie di attempato angry young man, anzi, il Sgnèr Pirén, con candore e modestia, si limita a sfogarsi scrivendo una serie di lettere in cui narra l'accaduto a un pubblico immaginario. E lì comincia il nostro divertimento, perché queste lettere, oltre a far ridere per il contenuto e la forma, a guardarle in profondità sono anche un capolavoro di analisi stilistica. Infatti, il nostro eroe scrivendo commette sì errori marchiani, ma cercando di avere un bello stile, e alcuni di questi strafalcioni sono reali, si trovano ad esempio nei temi delle elementari, come quando spiega, con eclatante tautologia: Dovete stare da sapere che io non ci ho sempre avuto gli ani che ci ho adesso, mo una volta ne avevo di meno. O ancora quando racconta dettagli che non servono alla comunicazione, e che potrebbero quindi essere omessi - volendo rastrellare nell'orto, ha un doloroso incidente col rastrello, che riferisce così: Per essere adesivo alle raccomandazioni dell'amico, in quel mentre che piantavo i semini, non perdevo di vista il candido astro che rischiava la notte, ma non abbastanza da impedirmi di pestare il rastello che si livò sù come se fótte stato vivente, poscia andando a terminare la sua corsa propio nel bel mezzo del mio cranio frontale, la quale comincipiò a svilupparsi una più fatta bergnòccola, che oltre alla luna vedevo anche dei altri corpi sederali. Anche questa ingenuità è commessa da molte persone poco abituate a esprimersi in pubblico, e leggerla in quelle forme linguistiche procura un divertimento intelligente, non tanto per i fatti raccontati, ma per lo stile pieno d'ironia e d'astuzia: Fausto è ben più smaliziato del suo personaggio, e anzi i particolari che dissemina nel testo sono frutto di uno studio sapiente, volto a realizzare un effetto preciso, consistente fra l'altro nel mostrare il mondo tipicamente bolognese del nostro "omarino" - in reazione al colpo di rastrello si fa degli impacchi, ma con cosa? Ripresomi dalla rastrellata con socuanti impacchi di Carlino intento nell'acqua da adacuare, proseguii la mia opera di seminagione. È vero che sfortuna e ingenuità, innocenza (la sua) e cattiveria e cialtroneria (degli altri) sono purtroppo universali, ma c'è anche la lingua usata, che noi bolognesi non parliamo certo così ma che capiamo bene, a fare del personaggio un prodotto della nostra terra, cui è facile affezionarsi. Se poi ci fossero dei lettori non bolognesi desiderosi di avvicinarsi a questa componente tipica dell'arguzia petroniana, alla fine del libro troveranno un glossario di Luigi Lepri. Infine, diremo che Roberto Serra ha controllato l'ortografia delle frasi in dialetto bolognese (quello vero).
Luigi Lepri, Daniele Vitali - Dizionario Bolognese-Italiano Italiano-Bolognese, Dizionèri Bulgnaiṡ-Itagliàn Itagliàn-Bulgnaiṡ, con l'aiuto di Amos Lelli e Roberto Serra, Bologna : Pendragon 2007, 29 €, ISBN 978-88-8342-594-3
Gigén Lîvra e Dagnêl Vitèli i én dû autûr ch'i an bèle fât un dizionèri tascâbil dal 1999-2000, mo stavôlta i an méss fòra un strâz d un quèl che, par quall ch'al parmàtt ed fèr e par quant l é grand, al stà al inpèra ed quî ed dimónndi längv furastîri: ai é pió ed 33 000 parôl, al và int äl dåu direziån ala stassa manîra (dal bulgnaiṡ al itagliàn e dal itagliàn al bulgnaiṡ), ai é dänter parôl d una vôlta e parôl nôvi, ai é una móccia ed frèṡ e d eṡénpi, i pruvêrbi bulgnîṡ e itagliàn, i gêrg bulgnîṡ, i diminutîv, acresitîv e spregiatîv, däli indicaziån par savair cum fèr al plurèl, al feminîl, a druvèr i vêrb ecz., ai é dåu apendîz coi nómm di sît e däl parsån, e pò l é scrétt int l'Urtugrafî Lesicogrâfica Mudêrna, qualla ch'l'é adruvè anc dai Cûrs ed Bulgnaiṡ, da ste Sît, dal DVD Pizunèra e da chi èter materièl pr insgnèr e inparèr ch'i van insàmm a st'ôvra. Ste bèl librån, con la copertéṅna cartunè, la chèrta ed bôna qualitè e ch'al paiṡa un chíllo e 250 grâm (sé, mégga par dîr), l é stè fât par tótt i bulgnîṡ e quî ch'i s intarèsen al bulgnaiṡ, e par chi vôl as pôl adruvèr insàmm al manuèl ed Dagnêl Vitèli "Dscårret in Bulgnaiṡ?". S'a vléssi mâi savair cus'as vójja dîr una parôla bulgnaiṡa ch'a n avî mâi sintó, cunpâgna cagiaràtt, ranzinèla, spartûra, stracantån, parcantaigla, pavîra o trabiscàn, bâsta ch'andèdi ala prémma pèrt dal lîber, se invêzi a vlî dîr "carota, forfora, fossetta, imbuto, orbettino, piselli" in bulgnaiṡ e a n sî brîṡa bón, bâsta andèr a qualla däl dåu pèrt. Sé, parché al Dizionèri l é bidirezionèl, e al dé d incû, quand i żûven i dscårrn in itagliàn mo i n san brîṡa al bulgnaiṡ, par tótt quî ch'i al vôln inparèr l é un quèl da tgnîr da cånt cme una rilécchia! In pió dal Dizionèri ai é una pâgina int la Raid däl Raid, e d'ed lé as pôl anc scrîvr ai autûr.
Luigi Lepri e Daniele Vitali sono gli stessi autori del dizionario tascabile del 1999-2000, ma questa volta il frutto del loro lavoro rivaleggia per potenzialità e dimensioni con quelli di tante lingue straniere: ci sono oltre 33 000 lemmi, è pienamente bidirezionale (dal bolognese all'italiano e dall'italiano al bolognese), contiene dai termini tradizionali a quelli recentissimi, ha una ricca fraseologia, proverbi bolognesi e italiani, i gerghi bolognesi, le forme diminutive, accrescitive e spregiative, indicazioni grammaticali su plurale, femminile, coniugazioni verbali ecc., due appendici coi nomi geografici e di persona, ed è scritto nell'Ortografia Lessicografica Moderna, usata anche dai Corsi di Bolognese, da questo Sito, dal DVD Pizunèra e dagli altri supporti didattici con cui interagisce l'opera. Questo bel librone, dalla copertina rigida, dalla carta di buona qualità e dal bel peso di un chilo e 250 grammi, è pensato per tutti i bolognesi e gli interessati al bolognese, e volendo può interagire col manuale di Daniele Vitali "Dscårret in Bulgnaiṡ?". Se volete scoprire il significato di una parola bolognese che non avete mai sentito, come cagiaràtt, ranzinèla, spartûra, stracantån, parcantaigla, pavîra o trabiscàn, basta andare alla prima parte del libro, se invece volete dire "carota, forfora, fossetta, imbuto, orbettino, piselli" in bolognese e non sapete come fare, basta andare alla seconda parte. Perché il Dizionario è bidirezionale, e in questi tempi in cui i giovani conoscono l'italiano ma non sanno il bolognese, per i tanti che vorrebbero impararlo si tratta di una risorsa preziosa! Associata al Dizionario c'è una pagina Internet, dalla quale si può anche scrivere agli autori.
Giorgio Biondi, Al dialàtt castlän - Il dialetto di Castel S. Pietro Terme, Città di Castel San Pietro Terme 2007, 10 euro
Ste lîber l é un eṡänpi riusé ed cómm i stûdi fât fén adès såura al dialàtt bulgnaiṡ zitadén i pôlen èser óttil anc ai dialétt dla pruvénzia, bâsta avair vójja ed colaborarèr! In ste Sît avän bèle cuntè che Tiziano Casella l adrôva l'Urtugrafî Lesicogrâfica Mudêrna (naturalmänt adatè al sistêma ed Bûdri), e avän anc publichè i stûdi ed Dagnêl Vitèli såura i dialétt dla Ròca e d Puratta, fât in cunfrånt col bulgnaiṡ zitadén. Adès ai é vgnó fòra ste bèl lîber såura al dialàtt ed Castèl (San Pîr), in dóvv Giorgio Biondi al spiêga l'uréggin dal sô dialàtt, al dscårr di scutmâi, dla prunónzia, di gêrg, di pruvêrbi, al métt di eṡénpi ed leteratûra dialetèl e al dà anc un péccol dizionèri! Tótt quasst adruvànd anca ló l'Urtugrafî Lesicogrâfica Mudêrna, adatè ala fonêtica dal castlàn, ch'l é un dialàtt ed tîp bulgnaiṡ dla canpâgna ed matéṅna (cum al dîṡ ala pâgina 14 zitànd la clasificaziån dal dizionèri Vitèli-Lîvra dal 1999). Par l'urtugrafî l autåur l à colaborè con Bertén Sèra, al profesåur dal Cåurs ed Bulgnaiṡ, e al s é fât lûṡer al pail! Grâzie ala sô óssta e vójja ed fèr adès al castlàn l é stè descrétt in manîra che tótt i pôlen capîr cum l é fât, quant al s arvîṡa al bulgnaiṡ e quant al rumagnôl, quî i én i sû carâter pió inpurtànt ecz. Insåmma, l é un lîber ch'al farà dimónndi piaṡair ai castlàn ch'i s intarèsen dal sô dialàtt, mo anc ai studiûṡ che, s'i n én brîṡa d'ed lé, i an biṡåggn d un'ôvra scrétta bän e con critêri par savair cum l é fât ste dialàtt tante interesànt pr al mutîv ch'al s câta ataiṡ a un cunfén linguésstic (quall stra al bulgnaiṡ e al rumagnôl ed Iómmla). A fän tótt i nûster cunplimént a Giorgio Biondi, e anc ala Cmóṅna ed Castèl, ch'l'à dimustrè d avair capé l'inpurtanza culturèl dal dialàtt fagànd da editåur dal vulómm (e la prefaziån l'é dal sénndic, Vincenzo Zacchiroli, un bulgnaiṡ inamurè ed Castèl e dal sô dialàtt). Grâzie!
Questo libro è un esempio riuscito di come gli studi fatti finora sul dialetto bolognese cittadino possano risultare utili anche ai dialetti della provincia, se c'è voglia di collaborare! In questo Sito abbiamo già raccontato che Tiziano Casella utilizza l'Ortografia Lessicografica Moderna (naturalmente adattandola al sistema di Budrio), e abbiamo pubblicato gli studi di Daniele Vitali sui dialetti di Rocca Pitigliana e Porretta, fatti in confronto col bolognese cittadino. Adesso è uscito questo bel libro sul dialetto di Castel San Pietro Terme, in cui Giorgio Biondi spiega l'origine del suo dialetto, parla dei soprannomi, della pronuncia, dei gerghi e dei proverbi, e fornisce esempi di letteratura dialettale e anche un piccolo dizionario! Tutto questo utilizzando la già citata Ortografia Lessicografica Moderna adattata alla fonetica del castellano, che è un dialetto bolognese della campagna orientale (come dice a pagina 14 citando la classificazione del dizionario Vitali-Lepri del 1999). Per l'ortografia l'autore ha collaborato con Roberto Serra, professore del Corso di Bolognese, e ha ottenuto risultati ottimi: grazie alla sua bravura e al suo attivismo, adesso il castellano è stato descritto in modo che tutti possano capire com'è strutturato, quanto somigli al bolognese e quanto al romagnolo, quali siano i suoi caratteri più importanti ecc. Insomma, è un libro che farà molto piacere ai castellani interessati al proprio dialetto, ma anche agli studiosi che, se non del posto, hanno bisogno di un'opera scritta secondo i crismi per sapere com'è fatto questo dialetto reso così interessante dal frangente di trovarsi vicino a un confine linguistico (quello fra il bolognese e il romagnolo d'Imola). I nostri più vivi complimenti a Giorgio Biondi, e anche al Comune di Castel San Pietro Terme, che ha capito l'importanza culturale del dialetto e l'ha dimostrato facendo da editore al volume (la prefazione è del sindaco, Vincenzo Zacchiroli, bolognese innamorato di Castel San Pietro e del suo dialetto). Grazie!
Par däli ètri recensiån clichè qué - Per altre recensioni cliccare qui
Vocabolèri ed bulgnaiṡ e dintûren - Dizionari di bolognese e dintorni
Èter lîber e stûdi såura al bulgnaiṡ e dintûren - Altri libri e studi sul bolognese e dintorni
Vocabolèri e stûdi såura i dialétt emigliàn, rumagnû e dintûren - Dizionari e studi sui dialetti emiliani, romagnoli e vicini
Leteratûra bulgnaiṡa - Letteratura bolognese
Èter - Altro
Ala prémma pâgina
Và só